Bukedde Online - Malokweza ayogedde ebimuwangaazizza emyaka 90\nAbakazi abasinga tebamalaamu kagoba\nTeddy ayanukudde Bugingo ku bya ssente z'akameeza\nAlina olubuto lw'abalongo ne by'olina okufaako obutabafiirwa...\nEbizibu ebibeera mu kutambuliza omukwano mu butaala\nMalokweza ayogedde ebimuwangaazizza emyaka 90\nSsentebe w'ekinnawattaka agobeddwa ku bukulembeze...\nObukodyo bw’okozesa okulwanyisa obuggya mu...\nOmwami n’omukyala Bamalokweza\nTOFIRI Kivumbi Malokweza yasaba Katonda amuwangaaze emyaka 55 n’endowooza nti tayagala kusunguwalira bantu be n’abaana be olw’obutamujjanjaba, obutamulambula n’okumuwa ebyetaago kyokka amutendereza olw’okuba nti amuwangaazizza okutuuka kumpi okukubisaamu egyo gye yamusaba.\nAnyumya ku bwatambuzza obulamu bwe okutuuka ku myaka 90 ng’akyali mugumu era aweereza: “Nazaalibwa nga September 18, 2018 ku ssaawa bbiri ez’ekiro e Kyoko mu ggombolola ya Ssaabawaali Bukoto e Masaka mu Buddu.\nNasaba Katonda emyaka 55, obutanyiiza baana bange naye Katonda n’akkiriza n’annyongera emyaka mingi okutuuka okukubisaamu gye namusaba era mmutendereza buli kiseera,” Malokweza nga ye Kaggo eyawummula bw’ayogera ku bulamu bwe.\nNga September 18, 2018, abaana be baamukoledde akabaga ak’okwebaza Katonda olw’okumuwangaaza emyaka 90 nga baakatadde ku Protea Hotel e Nakasero mu Kampala oluvannyuma lw’okusaba ku Klezia ya Yesu Kabaka mu Kampala okwakulemberwamu Msgr. Gerald Kalumba ne Msgr. John Bapist Ssebayigga.\nBamalokweza nga basala keeki ey’amazaalibwa ge ag’emyaka 90 eyawundibwako ebifaananyi bya famire ye n’ebibye eby’obuweereza bw’akoze.\n1 Ng’ayogera ku bimu ku bimuyambye okuwangaala, Malokweza yategeeza nti Katonda amuyambye nnyo kubanga ye kamanda w’obulamu era afuga buli kimu kyokka n’okufaayo okukwata amateeka ga Katonda n’ag’ensi, bimuyambye okutambula obulungi mu bulamu.\n2 Ekirala endya yange njawufu nga nneewala okulya ebisiike. Ndya ebintu ebikaawa okuli enva endiirwa ng’ejjobyo, entula, katunkuma n’ebirala.\n3 Obutayitiriza masanyu ga nsi, omukyala alina okuba omu.\n4 Okukola ennyo nakyo kiyamba obulamu kubanga obeera obuwa eky’okukola ng’omusaayi gutambula. Lumu natambulako okuva e Kakuuto okutuuka e Masaka.\n5 Okukola dduyiro nakyo kirungi. Nsobola okukola nga nnyimiridde okumala ebbanga ddene nga sikooyeemu n’akamu.\n6 Okwebaka mu budde kikulu nga kikuyamba okuzuukuka amangu okukola emirimu.\nENGERI GYE MPITA MU LUNAKU Bwe yabuuziddwa olunaku lwe bwe lubeera, yategeezezza nti kuva dda ekinene ennyo, ssaawa 12 ez’oku makya zisanga azuukuse n’atandika okukola emirimu gye. Annyonnyola nti, “Nzuukuka ssaawa 12 buli lunaku ne nnaaba amazzi amabisi nga kino nkikoledde kati emyaka 30 era n’ekyuma ekigabugumya kye nali ntadde mu nju, nakiggyamu.\nNagendanga ku Klezia eya St. Kizito e Bwaise okusaba ku 12:30 wadde kati olw’emyaka sikyakisobola kukeera buli lunaku nkikola lwa bumu. Wabula ku lwa Ssande nteekwa okubeera mu kusaba okuggyako nga waliyo emikolo.\nOluva mu Klezia nfuna ekyenkya olwo ne ηηenda mu mirimu egy’obuvunaanyizibwa obw’enjawulo okuli egya Kabaka ate n’egya Klezia emirala. Nneetaba ku mikolo ate n’okulondoola emirimu gyange egy’obuntu okutuusa olunaku bwe luggwaako ku ssaawa ttaano ez’ekkiro.\nOmuntu okubeerako by’atuukako mu bulamu bw’ensi asaanye okubeera n’enteekateeka kw’agerera obudde mw’akolera emirimu nga kino kimuyamba okuyitimuka mu mirimu gy’akola ku nsi.\nMu kiseera kino nsinga kwemalira ku mirimu gy’obwannakyewa okuli okubeera ku bukiiko obw’enjawulo obw’obwakabaka ne Klezia. Nze omu ku bali ku lukiiko olutalaaga Obwakabaka okulondoola emirimu egikolebwa mu masaza ag’enjawulo omuva omukolo omunene ogwa gavumenti ez’ebitundu mu Buganda, Kabaka mw’agendera mu Ssaza eribeera lisinze mu buweereza.\nKu myaka 90, nkyasobola okwevuga okugenda e Mmengo n’e Lubaga ku Klezia n’ebifo ebirala gye mbeera nnina okugenda okwetaba ku mikolo ssinga anvuga abeera afunyeemu ebimukutte.\nPamiti yange kwe nvugira mmotoka eyinza okuggwaako omwaka ogujja kyokka simanyi oba bakyayinza okugizza obuggya! Mukyala wange, Mary Ruth Ndagire Malokweza y’omu ku bantu be nneenyumirizaamu olw’okumbeera ku lusegere mu buli kimu kye mpiseemu mu bulamu bw’ensi eno ng’ampabula, n’okumbudaabuda,” Malokweza bw’agamba.\nBamalokweza n’abamu ku mikwano gyabwe.\nTAATA YATUSIGAMU ENSIGO Y’OKUKOLA SSENTE Joe Kivumbi, eyakulira banne okutegeka omukolo guno yategeezezza nga kitaabwe bwe yabasigamu ensigo eya ssente noolwekyo nga nabo babadde balina okukola kye basobola okumutegekera okujaguza kw’amazaalibwa ge: Twebaza Katonda nti, tusanyukidde wamu naawe ku mazaalibwa go ag’emyaka 90. Tumwebaza nti akukuumye ng’olina embeera y’omubiri ennungi n’aba ng’atuwadde omukisa ffe abaana bo okuba nti tuva mu ggumba lyo.\nWeebale okutuyigiriza okukola era tukwebaza nti otukulizza mu kifaananyi buli omu ky’atulabiramu ekirungi nga kiva ku ggwe. Taata watusigamu ensigo eya ssente nga kati buvunaanyizibwa bwaffe okukukolera ebyo by’oyagala. Nneebaza bannange bonna okusingira ddala muganda waffe omu Buddha nga ye Steve Kaboggoza ng’ono ye Mumonko eyasooka mu nzikkiriza eno mu Afrika, olw’ebyo bye yakola mu kujaguza kuno.\nEBIRALA EBIMUKWATAKO Bakadde be ye, Yoana Kizza Kivumbi Bawemukira Ataafe ne nnyina Zerida Namatovu Basasira nga yabatizibwa October 11, 1928. Gye yasomera:  1939 - 1942 (P.4) yali ku Ssenya P/S.\n1942 (P.6) yasomera ku Kyamaganda P/S  1945 - 1948, Kisubi St. Joseph Technical Institute n’afuna satifi keeti mu by’okubajja.  Yeeeyongerayo okutendekebwa mu kukuba bbulooka.\nEMIRIMU GYE “Mu January 1949, nafuna omulimu e Buddo College Maintenance Section. Nasembebwa okugenda ku ddwaaliro e Namirembe nga waliyo ebizimbe ebyali bizimbibwayo ne mbeera nampala w’omulimu gw’okuzimba ekizimbe kya bannakawere. Omulimu gw’obuzimbi ngukoledde ebbanga ddene ate n’obukugu ng’emirimu gye nkozeeko gyeyogerera yonna gye nagikolera.\nMu 1950 - 1952 nalinga ne munnaddiini Omungereza Rev. Minichin Clerk, naddaabirizaako Lutikko y’e Namirembe nga tussa enkyukakyuka munda.\nTaata yatusigamu ensigo ya ssente\nNga ndi Namirembe, bantumanga n’okuyambako ku Bishop Tucker e Mukono mu kuddaabirizaayo.\nMu 1952, naggulawo kkampuni y’obwannannyini enzimbi eyitibwa Malokweza Building Company & Contractors. Katonda yampa omukisa ne nfuna emirimu mingi. E Ndejje mu ggombolola y’e Nnyimbwa, Bulemeezi, nazimba ebizimbe bibiri ku Nnaalinnya Lwantale Girls P/S n’okuddaabiriza ebikadde.\nOkuva 1999 n’okutuusa kati mbadde ku mulimu gw’okuzimba n’okuddaabiriza olukomera ku kiggwa ky’abajjulizi e Namugongo. March - May 2001 nafuna omulimu gw’okuddaabiriza oluguudo oluva e Maddu - Musozi mu Gomba.\nOBUWEEREZA MU KLEZIA\nMu buweereeza bwange mu Klezia, wakati wa 1971 - 1979 naliko Ssaabakristu e Jinja Kalooli, Ssaabakristu wa St. Kizito e Bwaise, Ssaabakristu wa Christ The King Deanery ng’etwala ebigo 12.\nNaweerezaako nga Ssentebe w’olukiiko olufuga Kazo Buganda Kingdom P/S okumala emyaka etaano. Mu 1987 naliko Ssentebe wa Kagoma SS. Nafuuka Ssentebe w’abaasomerako e Kisubi n’okutuusa kati mbadde ku lukiiko olufuga ettendekero ly’ebyemikono e Kisubi.\nNali ku lukiiko olufuga eddwaaliro ly’e Kisubi olwasooka ng’Abazungu bagenze. Mu 2005 - 2011 nalondebwaku lukiiko olufuga Lubiri Nnabagereka P/S era n’okutuusa leero nkyaluweererezaako.\nOkuva 1999 - 2008 nalondebwa okubeera mmemba wa bboodi etwala Emmanuel Kazi era nkyali ku lukiiko luno. Okuva mu June 24, 1999 - 2013, Kabaka yasiima mpeereze nga Kaggo (omwami wa Kabaka atwala Essaza ly’e Kyadondo nga lino lirina ebitundu bya Kampala byonna n’ebimu ebitwalibwa disitulikiti y’e Wakiso).\nY’omu ku baakola ku nkyukakyuka ezimu ku Basirika y’e Namugongo. l Yakola enkyukakyuka ku kasolya k’ennyumba ya Ssaabasumba e Lubaga. l Yaliko Ssentebe w’olukiiko oluzimbi ku kuzimba Klezia ya St. Matia Mulumba e Kampala - Mukadde ne Fr. Mayor.\nMu 1990 yakulira omulimu gw’okuzimba klezia ya St. Kizito e Bwaise.\nY’omu ku baatuula nga bakola ku nteekateeka eyitibwa Obutume bw’Omukatoliki mu ssaza ly’e Kampala. Omukolo gw’amazaalibwa ge gwetabiddwaako eyaliko Katikkiro wa Buganda, Ying. JB Walusimbi, minisita omubeezi ow’abantu ba Buganda ababeera ebweru, Charles Bwenvu. Eyaliko Minisita e Mmengo, Vicent Bbaale Mugera ne Nnaalinya Sarah Kagere. Bannakatemba, abaami ba Kabaka ku mitendera egy’enjawulo n’abalala.\nSupreme Mufti avumiridde 'safe houses'\nObwegassi bwe bugenda okubbulula ebyenfuna bya Buganda\nBusiro y’anaategeka emikolo gya Bulungibwansi\nDr. Lwanga alabudde Museveni ku bamuwa amawulire amakyamu: Katikkiro amugumizza\nOmumyuka wa Kaggo awabudde abawala obuteesulubabba mirimu gya mu maka\nBasabye owa Bodaboda eyatomodde Cheeye n'amutta anoonyerezebwe\nAbakazi abasinga tebamalaamu kagoba...\nAbakazi emirundi 6 ku 10 gye beegatta mu kaboozi tebatuuka ku ntikko. Wabula babuulire kwekoza nga abamazeemu akagoba....\nTeddy ayanukudde Bugingo ku bya...\nTEDDY Naluswa Bugingo ayanukudde bba Paasita Aloysius Bugingo ku kya ffiizi z’abaana ne ssente.\nAlina olubuto lw'abalongo ne by'olina...\nAbasawo balaze abalina olubuto olulimu omwana asukka mu omu bye balina okukola obutabafiirwa nga tebannazaalibwa...\nEbizibu ebibeera mu kutambuliza...\nABATANDIKA omukwano ekimu ku birina okwewalibwa ku kugutambuliza mu kweteeka mu butaala ate nga si bwoli.\n‘Abakazi abasinga tebamalaamu kagoba’...


Zabbuli 10 | Bayibuli ey'Oku Mukutu Gwaffe Ogwa Intaneeti | New World Translation\nYakuwa, omuyambi w’abo abatalina buyambi\nOmubi agamba nti: “Teri Katonda” (4)\nYakuwa ayamba abanaku (14)\n“Yakuwa Kabaka emirembe n’emirembe” (16)\nל [Lamedi] 10 Ai Yakuwa, lwaki oyimirira wala? Lwaki weekweka mu biseera eby’obuyinike?+ 2 Olw’amalala, omubi akijjanya oyo ateesobola,+Naye enkwe z’asala zijja kukwasa ye.+ 3 Omubi yeenyumiririza mu kwegomba kwe okubi,+Era asabira ow’omululu omukisa;*נ [Nuni] Anyooma Yakuwa. 4 Mu malala ge, omubi tanoonyereza;Mu birowoozo bye byonna agamba nti: “Teri Katonda.”+ 5 By’akola bimugendera bulungi,+Naye amateeka go gamusukkulumyeko, tagategeera;+Anyooma abalabe be bonna. 6 Agamba mu mutima gwe nti: “Sirisagaasagana;*Sirituukibwako kabiEmirembe gyonna.”+ פ [Pe] 7 Akamwa ke kajjudde ebikolimo, obulimba, n’okutiisatiisa;+Olulimi lwe lwogera ebigambo eby’omutawaana era ebirumya.+ 8 Ateega okumpi n’ebyalo;Avaayo gye yeekwese n’atta omuntu atalina musango.+ ע [Ayini] Aliimisa alabe gw’ayinza okukola akabi.+ 9 Yeekweka n’ateega ng’empologoma eri mu bwekwekero bwayo.*+ Ateega okukwasa oyo ateesobola. Amukwasa bw’asika ekitimba kye ne kyesiba.+ 10 Oyo ateesobola amaanyi gamuggwa n’agwa wansi;Abo be biggidde obubi bagwa mu mikono gye.* 11 Agamba mu mutima gwe nti: “Katonda yeerabidde.+ Atunudde eri. Talaba.”+ ק [Kofu] 12 Situka, Ai Yakuwa.+ Ai Katonda, yimusa omukono gwo.+ Abateesobola tobeerabira.+ 13 Lwaki omubi anyooma Katonda? Agamba mu mutima gwe nti: “Tojja kunvunaana.” ר [Lesu] 14 Naye ggwe olaba emitawaana n’ennaku. Olaba n’obaako ky’okolawo.+ Oyo ali mu buzibu addukira gy’oli;+Ggwe ayamba omwana atalina kitaawe.*+ ש [Sini] 15 Menya omukono gw’omubi;+Awo bw’onoonoonya ebintu ebibi by’akola,Tojja kuddamu kubiraba. 16 Yakuwa Kabaka emirembe n’emirembe.+ Amawanga gasaanyeewo ku nsi.+ ת [Tawi] 17 Naye ojja kuwulira okwegayirira kw’abawombeefu, Ai Yakuwa.+ Ojja kugumya emitima gyabwe+ era obawulirize.+ 18 Ensonga z’abaana abatalina bakitaabwe n’abo abanyigirizibwa+ ojja kuzikwata mu bwenkanya,Abantu baleme kuddamu kubatiisatiisa.+\n^ Era kiyinza okuvvuunulwa, “ow’omululu yeesabira omukisa.”\n^ Oba, “mu kisaka kyayo.”\n^ Oba, “mu maala ge amagumu.”


Engero za Baibuli: Okwesiga Obuyambi bwa Katonda - Omukutu Omutongole ogw’Abajulirwa ba Yakuwa ku Internet\nBISOME MU Afrikaans Albanian American Sign Language Armenian Armenian (West) Assamese Australian Sign Language Aymara Azerbaijani Azerbaijani (Cyrillic) Bambara Baoule Bicol Bislama British Sign Language Bulgarian Catalan Cebuano Chichewa Chin (Hakha) Chinese (Simplified) Chinese (Traditional) Chitonga Chitonga (Malawi) Chitumbuka Chuvash Cinyanja Colombian Sign Language Costa Rican Sign Language Croatian Czech Czech Sign Language Dangme Danish Drehu Dutch Dutch Sign Language Ecuadorian Sign Language Efik English Estonian Estonian Sign Language Ewe Faroese Filipino Sign Language Finnish Finnish Sign Language French French Sign Language Ga Garifuna Georgian German Greek Greenlandic Guarani Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Hungarian Sign Language Icelandic Igbo Iloko Indonesian Isoko Italian Japanese Japanese Sign Language Jula Kabardin-Cherkess Kabiye Kabyle Kachin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisi Kongo Korean Krio Kwangal Kwanyama Lamba Laotian Latvian Lhukonzo Lingala Lithuanian Low German Lucholi Luganda Lugbara Lunyankore Luo Luswayiri Luteso Lutoro Luvale Luwalabu Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mende Mexican Sign Language Miskito Mixe Mixtec (Guerrero) Mizo Mongolian Moore Myanmar Nahuatl (Guerrero) Nahuatl (Northern Puebla) Ndebele Ndonga Nepali Ngabere Nicaraguan Sign Language Niuean Norwegian Nuer Nyaneka Nzema Oromo Ossetian Otomi (Mezquital Valley) Papiamento (Curaçao) Paraguayan Sign Language Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quiche Romanian Russian Samoan Sango Sena Sepedi Serbian Sesotho (Lesotho) Setswana Seychelles Creole Shona Sidama Sinhala Slovak Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tankarana Tarascan Tatar Telugu Tetun Dili Thai Tiv Tlapanec Tojolabal Tok Pisin Tongan Totonac Tshwa Tsonga Turkish Turkmen (Cyrillic) Twi Tzeltal Tzotzil Uighur (Arabic) Ukrainian Umbundu Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Wolof Xhosa Yoruba Zapotec (Isthmus) Zapotec (Lachiguiri) Zulu\nENKUMI n’enkumi z’abantu batindigga olugendo oluwanvu okuva e Babulooni okugenda e Yerusaalemi. Naye bwe batuuka, Yerusaalemi kiri matongo. Tekiriimu muntu yenna. Abaisiraeri balina okuddamu okuzimba buli kimu.\nEkimu ku bintu bye basooka okuzimba kye kyoto. Kino kifo we bayinza okuweerayo ebiweebwayo by’ensolo, oba ebirabo, eri Yakuwa. Oluvannyuma lw’emyezi mitono, Abaisiraeri batandika okuzimba yeekaalu. Naye abalabe baabwe abali mu nsi eziriraanyewo tebaagala Baisiraeri bagizimbe. N’olwekyo bagezaako okubatiisatiisa balekere awo. Mu nkomerero, abalabe bano bafukuutirira kabaka wa Buperusi omuppya okuteekawo etteeka eriyimiriza omulimu guno ogw’okuzimba.\nEmyaka gyekulungulula. Kati waakayitawo emyaka 17 kasookedde Abaisiraeri bakomawo okuva e Babulooni. Yakuwa atuma bannabbi be Kaggayi ne Zekkaliya okugamba abantu okuddamu okuzimba. Abantu beesiga obuyambi bwa Katonda, era bagondera bannabbi. Baddamu okuzimba, wadde ng’etteeka ligamba nti tebalina kukikola.\nBwe kityo, omukungu Omuperusi ayitibwa Tattenayi ajja n’abuuza Abaisiraeri gye baggye obuyinza okuzimba yeekaalu. Abaisiraeri bamugamba nti bwe baali e Babulooni, Kabaka Kuulo yabagamba: ‘Mugende, kati, e Yerusaalemi era muzimbe yeekaalu ya Yakuwa, Katonda wammwe.’\nTattenayi aweereza ebbaluwa e Babulooni n’abuuza obanga Kuulo kati eyali afudde, ddala yalagira bw’atyo. Mangu ddala bafuna ebbaluwa okuva eri kabaka omuppya owa Buperusi. Egamba nti ddala Kuulo yalagira bw’atyo. Era kabaka awandiika: ‘Leka Abaisiraeri bazimbe yeekaalu ya Katonda waabwe. Era nkulagira obayambeko.’ Mu myaka ng’ena yeekaalu emalirizibwa, era Abaisiraeri basanyufu nnyo.\nWayitawo emyaka emirala mingi. Kati waakayitawo emyaka 48 okuva yeekaalu lwe yamalirizibwa. Abantu mu Yerusaalemi baavu, era ekibuga ne yeekaalu ya Katonda tebirabika bulungi. Ng’ali e Babulooni, Omuisiraeri ayitibwa Ezera amanya ku bwetaavu bw’okuddaabiriza yeekaalu ya Katonda. Omanyi ky’akola?\nEzera agenda ewa Alutagizerugizi, kabaka wa Buperusi, era kabaka ono omulungi awa Ezera ebirabo bingi eby’okutwala e Yerusaalemi. Ezera asaba Abaisiraeri abali e Babulooni okumuyambako okutwala ebirabo bino e Yerusaalemi. Abantu nga 6,000 bagamba nti bajja kugenda. Balina ffeeza ne zaabu mungi nnyo era n’ebintu ebirala eby’omuwendo eby’okutwala.\nEzera mweraliikirivu, kubanga ekkubo ery’okuyitamu lirimu abasajja ababi. Abasajja bano bayinza okubatwalako ffeeza waabwe ne zaabu, era n’okubatta. N’olwekyo Ezera akuŋŋaanya abantu, nga bw’olaba mu kifaananyi kino. Awo basaba Yakuwa okubakuuma mu lugendo lwabwe oluwanvu nga baddayo e Yerusaalemi.\nYakuwa abakuuma. Era oluvannyuma lw’okutambulira emyezi ena batuuka bulungi e Yerusaalemi. Kino tekiraga nti Yakuwa asobola okukuuma abo abamwesiga?\nEzera essuula 2 okutuuka ku 8.\nBantu bameka abatindigga olugendo okuva e Babulooni okugenda e Yerusaalemi, naye mbeera ki gye basangayo?\nKiki Abaisiraeri kye batandika okuzimba nga batuuse, naye kiki abalabe baabwe kye bakola?\nKaggayi ne Zekkaliya be baani, era kiki kye bagamba abantu?\nLwaki Tattenayi aweereza ebbaluwa e Babulooni, era addibwamu atya?\nKiki Ezera ky’akola bw’akimanya nti yeekaalu ya Katonda yeetaaga okuddaabirizibwa?\nNga bwe kirabikira mu kifaananyi, Ezera asaba ki, essaala ye eddibwamu etya, era ffe kino kituyigiriza ki?\nSoma Ezera 3:1-13.\nSinga lumu twesanga mu kitundu ekitaliimu kibiina ky’abantu ba Katonda, twandyeyongedde kukola ki? (Ezer. 3:3, 6; Bik. 17:16, 17; Beb. 13:15)\nSoma Ezera 4:1-7.\nKyakulabirako ki Zerubabeeri ky’ateerawo abantu ba Katonda ku butagattika nzikiriza? (Kuv. 34:12; 1 Kol. 15:33; 2 Kol. 6:14-17)\nSoma Ezera 5:1-5, 17 ne 6:1-22.\nLwaki abaziyiza tebaasobola kuyimiriza mulimu gwa kuzimba yeekaalu? (Ezer. 5:5; Is. 54:17)\nAbasajja Abayudaaya abakulu kye baakola kikubiriza kitya abakadde Abakristaayo okunoonya obulagirizi bwa Yakuwa nga boolekaganye n’okuziyizibwa? (Ezer. 6:14; Zab. 32:8; Bar. 8:31; Yak. 1:5)\nSoma Ezera 8:21-23, 28-36.\nNga tetunnabaako kintu kyonna kye tukola, kyakulabirako ki ekya Ezera ekyandibadde ekirungi okugoberera? (Ezer. 8:23; Zab. 127:1; Nge. 10:22; Yak. 4:13-15)


Bukedde Online - Ebintu abakazi bye bakola abasajja ne batabisiima\nOmusumba w'Ekkanisa ya Revival Christian Church e Kawaala akungubagidde...\nEbintu abakazi bye bakola abasajja ne batabisiima\nKw'olabira omukazi atandise obwenzi\nAbasawo balaze enkola za kizaalaggumba ezi...\nOmukwano gulinga bbebi kuba okukula obulungi olina okugulera, okugugabirira, okugulabirira n’okuguwembejja. Wano abakazi we basingira ku basajja kuba bakola ebintu bingi okusikiriza abaami baabwe wabula ng’ebiseera ebimu abaami tebabifaako era tebabisiima, sso ng’oluusi bayita mu bulumi.\nOmukwano gulinga bbebi kuba okukula obulungi olina okugulera, okugugabirira, okugulabirira n’okuguwembejja.\nWano abakazi we basingira ku basajja kuba bakola ebintu bingi okusikiriza abaami baabwe wabula ng’ebiseera ebimu abaami tebabifaako era tebabisiima, sso ng’oluusi bayita mu bulumi.\nEBINTU ABAKAZI BYE BAKOLA OKUSIKIRIZA ABAAMI BAABWE:\nOkusiba n’okukola enviiri: Buli mukyala ng’ayagala okulabika obulungi asooka kukola nviiri ne zinyirira.\nWabula okutuuka ku kino oluusi ebizigo bibookya ate bw’aba azisibye bazimyumyuula n’avaayo ng’omutwe gumutujja. Kyokka oluusi ne bw’aba anyumye munne ayinza obutamunyegako.\nOkuwumula omubiri: Abakyala bakola ebintu bingi mu linnya ly’okukuuma omukwano omuli n’okwewummula ebituli ku bitundu eby’enjawulo nga amatu, ennyingo, olulimi, ekkundi, mu mbugo n’ebitundu ebirala. Bino babikola nga baagala waakiri munne amusiime, naye bangi tebabifaako.\nOkwambala kalifuuwa ow’ebbeeyi:\nKalifuuwa kye kimu ku bisinga okuseerebwa, naye omukyala ayinza okutereka buli kasente okulaba ng’agula oyo awunya obulungi, asobol okusikiriza munne. Ekibi nti abasajja abamu bw’alaba munne ne kalifuuwa omulungi alowooza nti waliyo omusajja omulala eyamumugulidde.\nEnnyambala: Bangi bambala engoye ezibamiima ne zibabuza obwekyusizo, bambala engatto za kakondo empanvu ezibaleega entumbwe n’ebirala ng’ekigendererwa kya kusikiriza munne, kyokka byonna nga tabiraba era tabifaako.\nOkufumba: Tewali mukazi atamanyi muliro bwe gwokya naddala nga yali ofumbyeko ne bw’eba wiiki emu yokka. Naye teebereza omukazi n’ayiiya, n’afumba n’amulinda okukomawo, amujjulire kyokka olusimbamu wuuma n’agireka awo! Kino kinyiiza abakazi bangi.\nAbakyala abaafuna obubonero buno bamanyi obulumi bwe bayitamu, naye ng’ekigendererwa kya kusanyusa munne. Wabula abasajja bangi abatafaayo wadde okwebaza munne olw’okumutawaanira asobole okufuna essanyu, oba waakiri okukebera amanye ekipimo kya munne.\nRichard Kimbowa omukugu mu kuteekateeka n’okubangula abafumbo e Wakaliga agamba nti abasajja abamu bakaluubirizibwa okwatula nga basiimye, naye nga mu butuufu aba asiimidde ddala.\nAgamba nti waliwo ebintu abakazi bye batalina kusuulirira, nti kubanga bigenda buziba ku mitima gy’abasajja ate tebisanguka mangu mu birowoozo ekibaleetera okunyumirwa omukwano n’okuguwangaaza. Bino mulimu:\nOlina okulabika obulungi, wabula tekitegeeza kugula bintu bya bbeeyi nnene, wabula ebirungi.\nOlina okuba ng’oyanguyira munno naddala mu njogera oba ng’oli mwangu okutuukirira. Kino kimuleetera okuyaayaana mu mutima okwogera naawe buli kiseera ne bw’aba ku mulimu akukubira oba okwanguwa okudda awaka anyumyeemu naawe.\nTewali mukazi alabika bulungi nga tamanyi kumwenya. Buli lw’omwenya olabika ng’oli mwangu okutuukirira ate olaga nti oli mwetegefu okusanyukira awamu naye.\nEbiseera ebisinga engeri gy’omwenya ng’oli ne munno emusigala ku mutima era asiiba yejjukanya ng’akuba obufaananyi nga bwomwenya, ekimuleetera okukunywererako.\nBw’ofuna akawoowo akalungi, olina okukeesigaliza kuba bye bimu ku bintu ebisikiriza omusajja ne bibasigala ku mutima n’ebirowoozo.\nBuli lwakwata ku lugoye lwo nga toliiwo ng’alowooza ku ggwe.\nAte ekirala bw’oba ne munno ng’owunya bulungi aba ayagala kukusemberera, obeere mu kifuba kye oba ye okukwesigamako buli kiseera okusobola okuwunyiriza akawoowo ko.\nMu mbeera eno, kakasa nti owunya bulungi, olabika bulungi ate teweerabira kamwenyumwenyu kuba y’ettaala emumulisa.\nAbasajja abamu tebaagala bakazi babasinga kumanya wabula olina okuba omujagujagu mu bintu munno byasinga okwagala.\nOkugeza bw’aba mudigize olina okunoonya obufo obulungi we musobola okucakalirako, awali emmere ewooma ssaako awali abantu abagwa mu kiti kye.\nAwo buli lw’anaaba ng’afuluma agenda okulya obulamu tajja kukuleka mabega.\nBabakutte bagaba ebicupuli bya mitwalo 40\nSusan Muwonge yeevuma mpaka z'e Jinja, Engule emusubye\nAbasobya ku baana bawanikibwe ku kalabba\nEngeri gy'oyambala ng'oli ne munno y'etambuza emirimu\nEkyama ky''okusula obwerere\nOmusumba w'Ekkanisa ya Revi...\nOmusumba w'Ekkanisa ya Revival Christian Church Kawaala, Andrew Jengo yeegasse ku bannaddiini okukungubagira Ssaabasumba...


Bukedde Online - Kawooya atumbudde abakyala b'e Mityana\nKawooya atumbudde abakyala b'e Mityana\nAbaatolosa Muteesa basabye basiimibwe nga bakyali balamu\nOmubaka Tinkasimire awasizza omukazi omulala\nBW’OYOGERA ku linnya lya Muky. Kawooya e Mityana ne Mubende, bangi bamutegeerera ku kukulira obukiiko obugaba emirimu mu disitulikiti.\nAbakuzeemu bamujjukira ng’omusawo w’ebisolo, ate ng’abaakavubuka basinga kumutegeerera ku kukulira kifo kya Mityana Kolping.\nAbakozi ba Gavumenti bangi mu disitulikiti y’e Mubende, Mityana, Kyankwanzi, Gomba ne Butambala bayise ku mmeeza ye okufuna emirimu.\nYayogedde bwati ku bulamu bwe: Nze Margaret Kawooya, nzaalibwa ku kyalo Kisunku e Kaliisizo mu disitulikiti y’e Rakai. Bazadde bange ye Joseph Sebbowa ne Sidona\nNasomera Matale Primary, Christ the King Kaliisizo ne Entebbe Veterinary Training Institute, gye nnafunira satifikeeti ne dipulooma mu busawo bw’ebisolo era nga ndi omu ku bawala abaasooka okusoma obusawo bw’ebisolo mu ttendekero lino.\nKyokka oluvannyuma nagenda e Nkozi University ne nfuna diguli mu ‘Democracy and Development Studies.’\nNzija e Mityana\nNava e Masaka ne nzija e Mityana oluvannyuma lw’okufuna omusajja, Vincent Kawooya, eyali omusawo w’ebisolo.\nKyokka ebyembi n’anfaako mu 2008, mu kabenje e Jjeza ku lw’e Mityana. Mu kiseera we yafiira omwana waffe asembayo yali ali ku yunivasite.\nBwe ntuuka e Mityana naweebwa obuvunaanyizibwa ku disitulikiti e Mubende, nga mmyuka akulira essaza ly’e Ssingo. Mu kiseera ekyo nze mukyala eyasooka okubeera\nomusawo w’ebisolo era bangi banneewunyanga.\nObuzibu bwe nnasanga mu mulimu guno bwali bwa kukuba nte mpiso, era omusajja we yajjanjabiranga ente 10, nze mbeera nzijanjabye bbiri zokka anti nga nzitya.\nOkukama ente nakwo, nakusangamu obuzibu, kyokka olw’okuba nnalina okussa mu nkola bye nasomerera, nga sirina kya kukola.\nAbantu bangi banjogereranga nti omukazi akama ente waawa? Nnawummula obusawo mu 1995 ne nsalawo okukola faamu kwe nnundira awamu n’okulima ng’esussa yiika 100.\nNKULIDDE OBUKIIKO BWA DISIT ULIKITI OBUGABA EMIRIMU\nMu 1999, nalondebwa okubeera ssentebe w’akakiiko ka disitulikiti akagaba emirimu mu disitulikiti y’e Mubende. Ekisanja kyange kyali kya kubeera kya myaka ena, era bwe kyaggwako ne bannyongera ekirala kya myaka ena, okutuusa bwe nnabimaliriza mu 2007.\nNnalina omukisa okuweereza wansi wa ba ssentebe ba disitulikiti babiri okuli; Brig. Kasirye Ggwanga ne Maj. Joseph Kakooza.\nEkisanja kyange bwe kyali kiggwako ate disitulikiti y’e Mityana ne bagitondawo. Wano bakama bange ab’e Mityana baasiima ne bannonda okuddamu okukulira akakiiko\nakagaba emirimu mu disitulikiti y’e Mityana gye nnaweerereza ebisanja bibiri, okutuusa lwe nannyuse mu October wa 2014.\nE Mityana nnaweereza wansi wa bassentebe babiri okuli Joseph Musoke ne Deborah Kyazike Kinobe we mpummulidde.\nNTANDIKA KOLPING E MITYANA\nMu 1988, ng’essaza lya Kiyinda Mityana lyakatandika, nga linoonya engeri gye lisobola okutumbula abantu baayo, Eklezia yatandikawo ekibiina kya Kolping era nga nalondebwa ku lukiiko olukikulembera era mu kiseera ekyo twali tupangisa bupangisa.\nOluvannyuma nalondebwa ku lukiiko lw’eggwanga, era nga nze mumyuka wa ssentebe.\nNalondebwa era okutuula ku lukiiko olufuzi olwa Kolping mu nsi yonna, era ng’ekitebe kyaffe kiri Germany.\nKino kyansobozesa okufuna emikwano ebweru w’eggwanga, nga njagala okulaba engeri y’okukulaakulanyaamu Kolping House Mityana Women Project.\nGuno gwali mwaka gwa 1988, era nga twalina ekigendererwa ky’okutumbula embeera z’abakyala mu byobufuzi, ebyenfuna, eby’eddiini n’embeera z’omu bantu.\nTwatandika okuyiiya ku ngeri y’okutumbulamu abakyala nga tubawagira mu by’obulimi era ne tutandika Mityana Kolping Hotel.\nWano nga tuyigiriza abakyala emirimu era wooteeri eno yatandikibwa n’ekigendererwa ky’okufunira abakyala akatale k’emmere. Nakizuula ng’ekimu ku bizibu ebitawaanya abakyala ge mazzi amayonjo, ne ntandika okunoonya obuyambi era nga mu kiseera kino\ntwakagaba ttanka ezisukka 800 eri amaka ag’enjawulo.\nKuno twagattako okuweerera abaana okuva mu pulayimale okutuuka we bamalidde\nLumu mukama waffe mu nsi yonna yajja mu Uganda n’atukyalirako we twali tupangisa era ne tumusaba atugulire ekizimbe kye baali batunda mu 1990.\nYakitugulira mu 1991, nga tulina ekigendererwa ky’okuwa abavubuka emirimu n’okugaziya akatale k’emmere etundibwa. Neeyongera okusaka obuyambi ebweru\nw’eggwanga ne tutandika okuwola abakyala ssente ku magoba amatono era bangi beekulaakulanya.\nMu 2001, twagaba ente z’amata 19, era nga mu kiseera kino abantu abasukka mu 50 be\nMu kiseera kino wooteeri yagejja era erimu buli ekyetaagisa. Ndi musanyufu nti\nbingi ku birooto byange bituukiridde.\nAmagezi ge nkubiriza abakyala naddala ab’e Mityana, bagende mu maaso nga bakozi, era nga bateekamu obwagazi, obumalirivu, nga balina n’ekigendererwa,” Muky.\nKawooya bwe yategeezezza.\nMuky. Kawooya yeesimbawo ku bwameeya bw’ekibuga Mityana mu 2001, era wadde teyasobola kuwangula, kyokka okuvuganya okw’amaanyi kwe yateekawo kwazibula abakyala b’e Mityana bangi amaaso ne bamanya nti nabo basobola okuvuganya ku bifo n’abasajja.\nKawooya atumbudde abakyala b’e Mityana\nPoliisi emukutte ku by'abaatemulwa e Kibuye, Namasuba ne Bunnamwaya\nTemweyama bye mutaasobole kusasula\nKirumira Muhammad aziikiddwa e Mpambire - Mpigi\nEkibadde mu kusaala Iddi Aduha mu bitundu by'eggwanga ebyenjawulo


Bukedde Online - Kenzo awandiise omuyimbi omupya Rema ne yeesika\nEmbeera ya Muzaata mu ddwaaliro\nMinisita atongozza olukiiko lwa UPRS olukung'aanya ssente z'abayimbi...\nAba NUP beemulugunya olwa bannaabwe abakwatibwa poliisi\nNwagi amansudde omuwagizi we n'amutabukira\nOlutalo lwa Bebe Cool ne Kenzo luyingiddem...\nEMBOOKO y’omuwala Eddy Kenzo gwe yawandiisizza okuyimbira mu kibiina kye agumizza abawagizi ba Rema Namakula ne Kenzo nga bwatazze kuyingirira oba okutabula obufumbo bwabwe wabula azze kukulaakulaanya kitone kye eky’okuyimba.\nPia Pounds eyeegasse ku Big Talent (ekibiina kya Kenzo) ku ntandikwa ya wiiki eno okwogera bino kiddiridde abantu okutandika okwogera n’okukimuteekako nti azze kuyingirira bufumbo bwa Rema obumaze ekiseera nga buyuuga era waliwo n’ebigambibwa nti obudde obusinga Kenzo abumala ku situdiyo ng’olumu gy’asula ekintu ekitabula Rema.\nAbamu baawandiise ku Face Book nga bamuyita muganzi wa Kenzo omupya bwe bamugeraageranya ne Rema ate abalala ekyabatabudde y’engeri obwedda Kenzo gy’ateeka ebifaananyi by’omuwala ono nga yeesaze obuwero ku ‘peegi’ oba obubaka obumwogerako kumpi buli ssaawa abamu kye baayise okumujanjawaza abalala nti bwekiba nga kya kutumbula muyimbi, lwaki ebya Rema tabiteekayo ate nga naye muyimbi?\nWabula Pia Pounds gwe twayogedde naye yasoose kuwaana Kenzo nti talabanga musajja alina kisa era ayaagaliza nga Kenzo era asuubira okumufunamu ebintu bingi ebbanga ly’anaamala naye.\n“Ndi mukyala wa njawuulo, siwankawanka ate mmanyi kyenjagala. Enkolagana wakati wange ne Kenzo ekoma ku bizinensi siri mu bya laavu,” bwe yabagumizza.\nPIA POUNDS Y’ANI?\nAmannya ge amatuufu ye Tracy Kirabo. Muyimbi mupya ayimba RnB ne Afrobeat ate muyizi ku Yunivasite ya International University of East Africa (IUEA) e Kansanga.\nAli mu mwaka gwe ogusembayo, asoma ddiguli mu by’obusuubuzi ng’asuubirwa okutikkirwa mu December w’omwaka guno.\nPia Pounds ng’ateeka omukono ku ndagaano.\nAgamba okuyimba kitone kye era kuva mu siniya ng’ayimba era alinayo n’oluyimba ne Ragga Dee.\nAyongerako nti olw’obwagazi bwa myuziki katono okuyimba kumulemese okusoma kyokka bazadde be bazze bamukubiriza asooke amalirize emisono olwo atandike okuyimba.\nAKWATAGANA ATYA NE KENZO\nPia Pounds agamba nti gye buvuddeko ng’ali ku situdiyo ya Kenzo ku Salaama Road gye yali agenze okulaba ku pulodyusa mukwano gwe, Kenzo eyaliwo yamuwulira ng’ayimba kwe kumutegeeza nga bw’alina eddoboozi eddungi era ayimba bulungi olwo kwe kumubuuza oba yandiyagadde obuyambi bwe (obwa Kenzo).\n“Ebigambo bya Kenzo nabiraba nga kirabo okuva ewa Katonda anti nga ndaba ekirooto kyange okukola n’omuyimbi omunene kituukiridde mu bwangu.\nPia Pounds nga yeekubya selfie ne Kenzo.\nNazzeemu nti nneeyanzizza era wano we waavudde n’okukola endagaano enkakasa mu kibiina era mu kabanga akatono ke mmaze ne Kenzo nkoleddemu ennyimba eziwerako.”\nKENZO NAYE ATABUSE\nKenzo obubaka bw’abantu omuli obwedda abamulangira okuganza omuwala n’amusembeza ng’amuyita muyimbi bwamuyitiriddeko n’abatabukira.\nNg’ayita ku Face book yasabye abantu okumussaamu ekitiibwa ne by’akola.\n“Nze ne Pia Pounds tuli mu bizinensi era mbasaba mugiwe ekitiibwa n’omuwala mumuwagire saagala ntalo.”\nBiibino ebijuujulu bikafulu bya pool\nOmwana azaaliddwa n'amagulu 5\nEmbeera ya Muzaata mu ddwaa...\nOBULWADDE obuluma Sheikh Nuhu Muzaata Batte bwazze nga musujja okukkakkana ng'ali ku kitanda mu IHK Kampala. Assiddwa...\nMinisita atongozza olukiiko...\nMinisita w'ebyamateeka , Polof. Ephraim Kamuntu atongozza olukiiko olufuzi olw’ekibiina ekirwanirira eddembe ly’abayiiya...\nMuseveni alaze by'agenda ok...\nPULEZIDENTI Museveni akkirizza okuwaayo ettaka okuli ekibira kya Nauyo- Bugema ekisangibwa mu kibuga kye Mbale...\nAba NUP beemulugunya olwa b...\nAB'EKIBIINA kya National Unity Platform (NUP) balaze obwennyamivu olw'obutali bwenkanya obugenda mu maaso n'okubakolebwako...


Kakwenza eyavuma Pulezidenti Museveni ne Gen. Muhoozi ali mu mazigaKakwenza eyavuma Pulezidenti Museveni ne Gen. Muhoozi ali mu maziga\nJanuary 21, 2022 | SK OMUZINNYI\nOmuwandiisi w’ebitabo Kakwenza Rukirabashaija, awanjagidde kkooti ku Buganda Road okumukkiriza ayimbulwe, asobole okufuna obujanjabi nga bamutulugunya nnyo.\nKakweza, asimbiddwa mu kkooti mu maaso g’omulamuzi w’eddaala erisooka Dr Douglas Singiza ng’ali ku ‘Zoom’ okuva mu kkomera e Kitalya enkya ya leero.\nKakweza ali ku misango ebiri (2) egy’okuvuma.\nKakwenza mu kkooti\nWadde asabye okweyimirirwa, oludda oluwaabi nga lukulembeddwamu Joan Keko, basabye okuboongera akadde nga bakyanoonyereza ku misango gye.\nBannamateeka be nga bakulembeddwamu Eron Kiiza ne Samuel Wanda, bagamba nti omuntu waabwe, ali mu mbeera si nungi nga yetaaga okufuna obujanjabi obutali mu kkomera, ng’ebitongole ebikuuma ddembe byamutulugunya mu kiseera ng’akwattiddwa.\nMu kkooti, baleese ebbaluwa ya Dr James Kisambu olwa ssenkulu w’ekitongole eky’amakkomera, okulaga nti ddala Kakwenza yafuna obuzibu ku kiwanga.\nMungeri y’emu baleese abantu 4, okumweyimirira okuli okuwandiisi w’ekibiina ki NUP David Lewis Rubongoya, munnamateeka Julius Galisonga, omusomesa ku Kololo Secondary School, Annah Ashaba n’omulwanirizi w’eddembe Job Kiija.\nWabula omuwaabi wa Gavumenti Joan Keko, asambaze ebbaluwa ya Dr James Kisambu okulaga nti ddala Kakwenza yafuna ekizibu ku kawanga bwe yali akwattiddwa ate singa ayimbulwa, ayinza okutaataganya okunoonyereza kwabwe.\nMungeri y’emu asabye kkooti, nti singa aba wakuyimbulwa, alina okuleeta paasipooti ye mu kkooti ne Ndaga muntu, kuba ayinza okudduka mu ggwanga.\nOmulamuzi Dr. Singiza alangiridde sabiiti ejja ku Lwokubiri nga 25, omwezi guno ogwa Janwali, 2022, okuwa ensala ye ku nsonga eyo.\nOluvudde mu kkooti, munnamateeka Kiiza agambye nti Kakwenza talina buyinza wadde obusoobozi okutaataganya okunoonyereza kuba muntu wabuligyo ng’abantu abalala.\nKakwenza yakwattibwa nga 28, Desemba, 2021 era yamala wiiki ezisukka mu 2 ng’ali mu mikono gy’ebitongole ebikuuma ddembe.\nWadde bannamateeka be baddukira mu kkooti, okuli e Makindye ne kkooti enkulu mu Kampala, okusaba Kakwenza okuyimbulwa kuba yali asusizza essaawa 48 ng’ali mu mikono gy’ebitongole ebikuume ddembe, ku Lwokusatu nga 12, Janwali, 2022, yatwalibwa mu kkooti.\nEbirala ebifa mu ggwanga – https://www.youtube.com/watch?v=zVJz6Oi-jjw


Muto wa Kirumira attottodde engeri gye yasimattuse okufiira mu mmotoka mwe baamutemulidde - 98.8 | 95.5 FM - Buddu Fm - Radio Y Omuntu Wabulijjo\nMuto wa Kirumira attottodde engeri gye yasimattuse okufiira mu mmotoka mwe baamutemulidde\n" Bakira avuga emmotoka nga ambuulirira nti buli kye nkola nnekwase katonda kuba tewali kimusinga okutuusa bwe twatuuse e Busega ne nvaamu," bw'atyo Kuteesa bw'ategeezezza.\nMUGANDA wa Kirumira eyasimattuse okufiira mu motoka ya mugandawe atottottodde engeri gye yayise ku lugwanyu.\nBaker Kuteesa muto wa Muhammad Kirumira eyabadde mu mmotoka ne baawukanira e Busega agamba nti yasimattuse okufa ne mukulu we nga ekyamuwonyezza kwekusalawo asule e Mpigi.\nAgamba nti yasiibye ne Kirumira olunaku lwona nebagenda ku kabaga ka mukwano gwa Kirumira eKawuku bwebavuddeyo nebakyamako ekajansi olwo nebakomawo nebayita ku luguudo lwa Entebe exress High way nebagukira eBusega.\nWano Kirumira yamugambye bagende bonna asule ewuwe obudde buzibye kyokka n'asooka n'agaana wabula oluvannyuma n'akkiriza era baabadde basimbu n'akebera ku ssaawa nga tezinnawera ssaawa bbiri n'asalawo okulinnya ezidda e Mpigi.\nAgamba nti Kirumira yamuvuze n'amutwala ku siteegi y'e Busega n'amuwa emitwalo ebiri n'amusiibula ku ssaawa emu n'eddakiika 40 n'ayolekera ewuwe e Bulenga kyokka zaabadde zakawera ssaawa 2:10 ez'ekiro ne bamukubira nga tannatuuka na Mpigi nti Kirumira bamukubye amasasi agamuddewo.\nAgamba nti we yayawukanidde naye yasigadde mu mmotoka yekka wabula teyategedde mukazi gwe baamukubye naye masasi wa gye yamuggye.


Bukedde Online - Emiranga mu kusabira omuyizi w’e Ndejje\nEMIRANGA n’okwaziirana byasaanikidde ekkanisa ya Mbuya Pentecostal Church bwe baabadde basabira omwoyo gw’omugenzi Timothy Njogera 17, owa Ndejje SSS eyafudde oluvannyuma lw’okufuna akabenje ng’agenda okufuna ebyavudde mu bibuuzo bya S4.\nOmugenzi Timothy Njogera\nBya DICKSON KULUMBA ne MUWANGA KAKOOZA\nOno ye muyizi owookuna oluvannyuma lwa banne abasatu be yali nabo mu mmotoka okufiirawo ng’akabenje kaakagwawo ku Lwokutaano nga February 9, 2018 okwali; Isaac Ssewajje, Vincent Male, ne Mark Ndugga.\nNjogera eyazaalibwa February 11, 2001 we yafiiridde ng’agenda kutegeka kabaga ka mazaalibwa era nga yabadde amaze n’okuyita mikwano gye.\nMu kusabira omwoyo gw’omugenzi, taata w’omugenzi ate era Bisopu ku kkanisa eno, Henry Minaani yategeezezza nti mutabani waabwe okufuna akabenje yali yaakamala okubategeeza nga bw’abategekedde akabaga k’amazaalibwa ge.\n“Obulamu bwa Njogera bubadde bwa kyewuunyo era atulekedde okusoomoozebwa kunene kubanga abadde ayise mikwano gye okujja ku kabaga ke ak’amazaalibwa. Minaani bwe yagambye.\nBishop Minaani ne mukyala we nga baganzika ekimuli ku ssanduuko y’omwana waabwe Njogera (\nETTEEKA KU BIDDUKA LIDDEMU LITUNULWEMU\nDr. Abed Bwanika, akulira ekibiina ky’ebyobufuzi ekya People’s Development Party yasabye eggwanga lirowooze ku kukyusa amateeka, abantu abawezezza emyaka 16 bakkirizibwe okuvuga emmotoka nga bwe kiri mu mawanga amalala.\nYagambye nti kino kye kiviirako abayizi okwebbirira okuvuga emmotoka nga bakadde baabwe tebaliiwo.\n“Nsaba kino mukirowoozeeko. Bannayuganda ani yabagamba nti omwana ow’emyaka 16 tasobola kuvuga mmotoka!\nKuba mu kulaba kwange mu katambi, eyali avuga banne yali amanyi emmotoka.\nNga bwe mwasalawo omukadde ow’emyaka 100, abeere ng’asobola okufuga Uganda, nsaba ababaka ba Palamenti be musindika bakozese okufa kw’abaana bano okukyusa amateeka g’ebidduka n’enguudo mu ggwanga lino,” Dr. Bwanika bwe yasabye.\nBp. David Kiganda ye yabadde omubuulizi omukulu. Yasabye abantu okutwala obulamu ng’ekintu ekiriko eyakikwazika ng’ekiseera kyonna akikunonako.\nYawadde eky’okulabirako kye mu kiseera we yabeerera nga talina ssuuti bwatyo ne yeeyazika naye lumu munne yaginona ku lunaku ye (Bp. Kiganda) kwe yalina omukolo n’abeera nga teyalina kyakukola wabula okukkiriza nnanyinni ssuuti agitwale n’amaliriza ng’agumya abazadde nti Njogera Katonda y’amututte.\nBisopu Minaani ng’ayaniriza Kiganda ne mukyala we mu kusaba eggulo. Atudde ku ddyo ye maama wa Njogera.\nOMUGENZI BAAMUWA 20,000/- EZ’ENTAMBULA\nBp. Minaani yategeezezza nti yawa Njogera 20,000/- zimutambuze okugenda e Ndejje ku Lwokuna nga February 8,2018 (bo baagenda Lwakutaano) kyokka bwe yali agenda ku makya n’ategeza bazadde be nti agenda kutambula ne mikwano gye noolwekyo emmotoka eno mwe baatambulira, teyagitegeera.\nNjogera y’abadde omuggalanda mu famire ey’abaana abataano era agenda kuziikibwa olunaku lwa leero (Lwakuna) ku ssaawa 8:00 ku kyalo Nsanvu e Buikwe- Kyaggwe.\nOkusaba kuno kwetabiddwaako abasumba bangi okuli, Apostle Alex Mitala, Pr. Wilson Bugembe, bannabyabufuzi okuli omubaka wa Pulezidenti e Nakawa Jackie Kemigisha, Joseph Mabirizi eyeesimbawo ku Bwapulezidenti.\nAmassomero gye yasomera okuli Mbuya Parents Primary School ne Ndejje SS baayogedde ku bitone by’abadde nabyo okuli eky’obukulembeze.\nPOLIISI EYIGGA EYAWADDE ABAYIZI EMMOTOKA\nPoliisi eri ku muyiggo gwa Julius Ssenyonjo, omukozi w’eddwaaliro lya Turkish Dental Clinic e Kamwokya, eyabadde aweereddwa emmotoka omwafiiridde abayizi bano nga bagenda okukima ebyavudde mu bigezo bya S4 wiiki ewedde.\nCharles Ssebambulidde, omwogezi wa Poliisi y’ebidduka yategeezezza nti ab’eddwaaliro eryo be bannannyini mmotoka eno ey’ekika kya Brevis nnamba UAR 860W.\nYategeezezza nti Peace Letioabe ow’eddwaaliro lya Turkish yabatuukiridde n’akkiriza nti emmotoka yaabwe, kyokka nga beewuunyizza okugiraba mu mawulire nti yabaddemu abayizi abaafiiridde mu kabenje.\nBaategeezezza nti emmotoka baagikwasa Julius Ssenyonjo era tebamanyi oba ye yagibawadde batambuliremu.\nPoliisi egamba nti singa Ssenyonjo anaaba akwatiddwa y’ajja okusobola okunnyonnyola engeri abayizi bano gye baafunamu emmotoka gye yali alabirira. Yasabye omuntu yenna amulabyeko okutegeeza poliisi emuli okumpi.\nAbayizi abaafudde kwabaddeko; Vincent Male mutabani wa Town Clerk w’e Kasangati Harriet Nakyazze ne bba Kawuma, Isaac Ssewajje mutabani wa George Ssonko e Kawanda, Mark Cedrick Muwanguzi Ndugga ne Timothy Njogera.\nKino kiddiridde bazadde b’abaana bano okutegeeza nti emmotoka teyabadde yaabwe.\nTaata w’omuyizi Male eyabadde avuga emmotoka eyafunye akabenje yagambye nti tamanyi mutabani we gye yaggye mmotoka kuba enteekateeka gye baabadde nayo ya maama we okumuvuga.\nPaasita Wilson Ruhweza (ow'okubiri ku kkono) owa Devine Blessings Church e Namugongo ngali ne Pasita Wilson Bugembe (owookubiri ku ddyo) owa Light the World Church e Nansana nabo baabaddeyo\n‘Abazadde tubeere bakalondoozi’\nABAKULEMBEZE ab’enjawulo bawadde endowooza zaabwe ku nkuza y’abaana nga bakiggya ku bayizi b’e Ndejje SS abaafunye akabenje ne bafa;\nJosephine Kasaato, Pulezidenti wa Mothers Union mu Bulabirizi bw’e Namirembe: Omuzadde alina okubuulira omwana obulabe obuli mu kukozesa ekintu kyonna mu bukyamu. Ne bw’oba n’obusobozi okutuusa ku mwana buli kye yeetaaga, mugerere ebintu by’omuwa.\nOkubeera ne ssente tekitegeeza kumuwa binaamwonoona. Towa mwana ssente nga tomubuuzizza ky’agenda kuzikozesa, buli ky’agenda okukozesa muyigirize asookenga kufuna lukusa. Tubeere bakalondoozi b’abaana ku ssomero n’awalala.\nSamuel Kalanzi Sserwanga akulira abasajja Abakristaayo e Namirembe: Omwana mukulirize mu bulamu obw’okutya Katonda okuva mu buto, ajja kubeera ng’atya okukola ekintu kyonna nga teyeebuuzizza ku muzadde kubanga abeera atya okwonoona mu maaso ga Katonda.\nOmwana muyigirize okubeera omwetoowaze mu buli ky’akola, okuwa abantu abakulu ekitiibwa, abeera ng’atya okukwanukula okuwakanya ky’omulagidde okukola. Omwana mufuule mukwano gwo abeere ng’akweyabiza. Buli ky’agenda okukola ajja kukwebuuzaako aleme kugwa mu nsobi.\nEzekiel Luggya Lwasi: Omwana mulage omukwano, bw’otomulaga kwagala buli kiseera agenda kubeera ng’akutya. Omwana bw’obeera omwagala, ajja kukweyabiza okubuulire ne by’obadde tosuubira. Fissaawo akadde owerekere ku mwana ng’agenda ku ssomero.\nAwaka bwe wabeerawo emmotoka, omwana tomala gagimulekera. Bw’olaba ng’akuze mutwale atendekebwe okuvuga mmotoka. Nze nasooka kubatwala mu ‘driving school’ ne ndyoka mbalekera emmotoka.\nSamuel Lwandasa Omusumba wa Mt Lebanon Christian Center Church Cathedral Mukono: Kyandibadde kirungi omuzadde n’anonera omwana ebigezo kubanga omwana olutegeera nti ayitidde waggula acamuka ekiyinza okumuleetera okukola ebikyamu.\nAbawa abantu olukusa okuvuga mmotoka bandibadde bagabira abo bokka be bakakasizza nti ddala bayize era bafunye obumanyirivu obwetaagisa.\nRobert Peter Kabanda yali sipiika wa Mukono: Omuzadde osaana okubuulirira ennyo omwana, si mu bigambo mwokka wabula we kyetaagisa omulage n’ebikolwa.\nAbazadde abalina obusobozi musaana okwewala okulaga abaana nti mwabateekerateekera dda, kiyinza okubaviirako okwewanika ne bakola ebitasaana.\nOmuzadde osaana okulondoola ennyo abaana bye bakola naddala mu bifo gy’otobeera okubatangira okukola ebitasaana.


6:14 a Is 11:5 b Is 59:17Muyimirire nga muli banywevu, ng’amazima lwe lukoba lwammwe lwe mwesibye mu kiwato kyammwe, ate ng’obutuukirivu kye ky’omu kifuba, 6:15 Is 52:7nga mwambadde n’engatto mu bigere byammwe nga mugenda okubuulira Enjiri ey’emirembe. 6:16 1Yk 5:4Era ku ebyo byonna okukkiriza kwammwe kubeerenga engabo eneebasobozesanga okuzikiza obusaale bwonna obw’omuliro obulasibwa omubi. 6:17 a Is 59:17 b Beb 4:12Obulokozi bubafuukire enkuufiira gye mwambadde, n’ekigambo kya Katonda kibabeerere ekitala eky’Omwoyo, 6:18 a Luk 18:1 b Mat 26:41; Baf 1:4nga musabiririranga mu ssaala zonna nga mwegayiririranga mu mwoyo buli kiseera. Mwekuumenga nga mugumiikirizanga, era nga mwegayiririranga abatukuvu, be bantu bonna aba Katonda.


Bukedde Online - UNEB emmye amasomero ebikozesebwa mu bibuuzo\nUNEB emmye amasomero ebikozesebwa mu bibuuzo\nEngeri gye baakutte eyasasula okutta Nagirinya...\nLeero mu mboozi z'omukenkufu, tukulaze engeri...\nEKITONGOLE kya UNEB, kimmye amasomero ga siniya gonna agataasasula ssente za SESEMAT (Secondary Science And Mathematics Teachers Programme) ebikozesebwa mu kukola ebibuuzo bya UNEB eby’akamalirizo.\nEKITONGOLE kya UNEB, kimmye amasomero ga siniya gonna agataasasula ssente\nza SESEMAT (Secondary Science And Mathematics Teachers Programme) ebikozesebwa\nmu kukola ebibuuzo bya UNEB eby’akamalirizo.\nOkutuuka ku kino, ekitongole kino kimaze kufuna okusaba okuva mu minisitule y’ebyenjigiriza ng’ebalagira obutabaako ssomero lya siniya lyonna, lye bawa bikozesebwa omuli; empapula abayizi kwe bawandiika ebigezo, Graph n’ebirala ebikozesebwa\nmu bigezo bya UNEB nga tebamaze kusasula ssente zino eza SESEMAT.\nUNEB obutakuwa bikozesebwa bino kitegeeza ekugaanye okukola ebibuuzo kubanga tekkiriza kuwandiika mu mpapula ndala zonna okuggyako ezaayo.\nOkusinziira ku James Turyatemba, Kaminsona w’ebyenjigiriza ebya sekendule,\nomwaka guno 2019, ekitongole kya UNEB kyawandiisizza ebifo ebisukka mu 5,000 eby’amasomero ga siniya awanaatuulirwa ebibuuzo by’akamalirizo, ku bino; 3,596 biri kumutendera gwa O’LEVEL ate 2,161 za mutendera gwa A’ Level.\nKu zino ebitundu 1/3 masomero ga gavumenti ate 2/3 ga bwannannyini.\nJenifer Kalule, omwogezi w’ekitongole kya UNEB yagambye nti; “Twafuna ebiragiro\nokuva ew’omuwandiisi w’enkalakkalira mu minisitule y’ebyenjigiriza, ng’atusaba obutawa masomero ga siniya bikozesebwa mu kukola ebibuuzo by’akamalirizo okuggyako nga gamaze okusasula ssente za SESEMAT.\nBalina nsalessale wa October 11, 2019 okuba nga bamazeeyo ssente ezibabanjibwa. Kye mmanyi minisitule y’ebyenjigiriza eri mu kwogeraganya n’amasomero gano, we kinaatuukira ku bibuuzo tewajja kubaawo ssomero litafunye bikozesebwa bino.\nEbibuuzo bya iniya eyookuna eby’akamalirizo byakutandika wiiki ejja ku Lwokutaano nga October 11, lwe banaabuulirira abayizi.\nFfe nga UNEB ,ssente zino si zaffe era tezisasulwa UNEB, kye twagala ge masomero okutulaga satifi keeti za SESEMAT ezikakasa nti ddala basasudde tulyoke\ntubawe ebikozesebwa bino.\nIsmail Mulindwa,dayirekita w’ebyenjigiriza ebisookerwako n’ebya sekendule, mu minisitule y’ebyenjigiriza yagambye nti enkola ya SESEMAT yatandika mu 2007 mu\nkaweefube w’okutumbula amasomo ga ssaayansi n’okubala. “Enkola eno, erimu okutendeka, okuvumbula ebipya n’okuwa emisomo abasomesa ba ssaayansi ebiyamba okukuza\namasomo gano buli mwaka mu luwummula lw’olusoma olusooka.\nBuli muyizi asasula 1,000/- buli lusoma, omwaka ze 3,000/-, enkola eno erina okugobererwa amasomero ga siniya gonna aga gavumenti n’agatali era twabawa n’olukusa\nokuteeka ssente zino mu mabaluwa ge baweereza abazadde n’amasomero ga gavumenti ziteekebwako ku mutemwa gwa buli muyizi.\nWabula amasomero gabadde tegazisolooza, ekintu ekikaluubiriza emirimu gya SESEMAT kwe kusalawo okukiteeka ku UNEB era enkola eno etuyambye okuggyayo ssente nnyingi mu masomero.\nEnkola ya SESEMAT yaleetebwa bannansi ba Japan mu 2007 ne batendeka ekibinja ky’abasomesa abaatwalibwa n’ebweru w’eggwanga okwongera okubangulwa, bano bwe\nbaakomawo kwe kuteekawo ofi isi ez’enjawulo nabo ne batandika okutendeka abasomesa ba ssaayansi n’okubala abalala.\nYusuf Katabira, owa Viena High School e Kabowa; Bino UNEB by’ekoze\nbitutaataaganyizza nnyo, ebikozesebwa by’egamba okutumma twabisasulira era ebya SESEMAT tebirina we bikwataganira ne UNEB, tusobola n’okugikuba mu mbuga z’amateeka okutumma ebintu bye twasasulira.\nEriyo abakulu b’amasomero ga gavumenti nga baakateekebwa mu masomero ago, kyokka ne\nbabasaba ne ze babanja mu biseera nga tebanajja ku masomero ago ekintu ekikyamu. Ekibi batusabye ssente z’emyaka emikadde zonna okuva ku mwaka oguwedde okudda wansi\nbw’otozisasula toweebwa bikozesebwa, kitutaataaganyizza nnyo.\nEkituluma obuweereza bwa minisitule butono tebuvaayo bulungi, baateekawo okutendeka abasomesa mu luwummula lw’olusoma olusooka, naye ate abasomesa babeera mu kukola ‘scheme of work’ ne twesanga ng’abamu tebagenze.


Bukedde Online - Buubuno obukwakkulizo Bobi Wine bw'awadde Chameleon\nBIDEN: Ebikyuse mu ssaawa 12 nga yaakalayira\nAbakulembeze bayozaayozezza Museveni okuwangula\nOmuyizi eyafiiridde mu kidiba kya Kiwaatule Recreation Center atabudde abazadde\nOBUKWAKKULIZO Bobi Winebw’atadde ku Chameleone bwaddiridde enkiiko ez’enjawulo aba People Power ze baatuuzizza okuteesa ku nkolagana yaabwe ne Jose Chameleone.\nEnkiiko zaatandise okutuula omwezi oguwedde ng'abeekisinde kya DP (DP Block) baakamala okwanjula Chameleone era Pulezidenti wa DP n'alangirira nga bw'amuwadde ekifo ky'omukunzi akolera wansi wa ofiisi ya Pulezidenti Genero w'ekibiina.\nChameleone naye olwamwanjula mu DP n'alaga nti ayagala kuvuganya ku bwa Loodi Meeya era ayagala kukolera mu kisinde kya People Power ekya Bobi Wine. Wabula kigambibwa nti abamu ku bali mu nkambi ya Bobi Wine ne bamwekengera nga bagamba nti bamumanyi bulungi azze akyukakyuka, akolagana n'aba NRM ate abalala ne bagattako nti atambulira ku ssente ekiyinza okumulemesa okulemera ku mulamwa.\nChameleone eggulo bwe yabadde ayogerera mu lukiiko aba DP mwe basisinkanira bannamawulire yagambye nti baabadde mu kafubo ne Hon. Robert Kyagulanyi (Bobi Wine) gwe yasisinkanye mu maka ge e Magere mu Wakiso ku Ssande ne boogera ku nsonga z'ebyobufuzi.\n• Obukwakkulizo Bobi Wine bwe yawadde Chameleone kuliko okusooka okukubayo oluyimba oluvumirira ebikolwa ebibi by'alaba mu gavumenti ya NRM. Wabula Chameleone bwe yabadde mu lukiiko yagambye nti akakwakkulizo kano teyakategedde bulungi kubanga azze akuba ennyimba nnyingi ezikolokota embeera embi n'anokolayo Mwoto Mwoto Leero, Wale Wale n'endala; wabula n'agamba nti ekyo tekigenda kumukaluubiriza, agenda kukubayo oluyimba olulala.\n• Ensonda mu kafubo ka Bobi Wine ne Chameleone zaategeezezza nti akakwakkulizo akalala ke baamuteereddewo ka butataataaganya bantu mu People Power naddala abakulembeze abaayingira edda.\n• Kigambibwa nti baamutaddeko n'akakwakkulizo k'okukendeeza enkolagana ye n'abanene mu NRM ne banokolayo enkolagana ye ne Gen. Salim Saleh gye bagamba nti eyinza okumuggya ku mulamwa. Abamu ku bali mu nkambi ya Bobi baabadde n'okwekengera nti Chameleone yandiba nga yasindikiddwa acankalanye enkolagana ya People Power ne DP Bloc.\n• Baamutaddeko n'akakwakkulizo k'okwewala pokopoko atabangula enkambi.\nOluvannyuma Fred Nyanzi (muganda wa Bobi) yagenze mu lukiiko olulala n'aba DP Bloc olwatudde e Kamwokya okwongera okuteesa ku ngeri gye banaatambulira awamu. Aba DP Bloc oluvannyuma baayise Chameleone ayogerere mu lukiiko lwabwe eggulo ku nteekateeka z'okukunga abantu.\nPOLIISI ENYIZE CHAMELEONE NE YEETONDA\nBwe yabadde ava mu lukiiko lwa DP ku City House, Chameleone yatambudde n'abawagizi be ku nguudo za Kampala era abantu bwe baatandise okukuhhaana, poliisi n'ebataayiza.\nPoliisi yagenze okumutaayiza, ng'abantu bamukuhhaaniddeko. Olwo yalinnya waggulu ku mmotoka era awo poliisi we yamutuukiddeko n'emulagira awanukeyo.\nOkukkakkana nga baamulinnyisizza kabangali ya poliisi okumutwaala ku CPS . Baamuyimbudde ne bamulagira adde ewuwe mu kasirise.\nFDC ne Ssuubi zaasinze NRMâ€ˆokugulirira abalonzi - Beti Kamya\nBalooya beesibye ku nsonga 3 okusazaamu Museveni\nEyavuganya Bukenya ayagala baddemu okulonda mu NRM\nBIDEN: Ebikyuse mu ssaawa 1...\nDONALD Trump yatunuulidde amaka g'Obwapulezidenti aga White House nga tegalekeka kyokka ng'akadde kamuweddeko n'akwata...\nABAKULEMBEZE b'amawanga bayozaayozezza Pulezidenti Museveni olw'okuddamu okulondebwa ku bwapulezidenti bwa Uganda....\nPulezidenti Museveni avudde...\nPULEZIDENTI Museveni akomeddewo mu maanyi okuva mu makaage e Rwakitura gy'abadde okuva lwe yawangula akalulu okujja...\nEbyewuunyisa mu kalulu ka K...\nOKULONDA kwa Loodi Mmeeya ne bakkansala mu Kampala kubaddemu ebyewuunyisa, abalonzi bwe baalonze FDC Erias Lukwago)...\nAba NUP beefuze obwakkansala\nOKULONDA bakkansala ab'ekibiina kya NUP baakwefuze. E Mukono mu magombolola gonna agakola disitulikiti eno okuli...


Okubala 9 LCB - Ekiragiro ku Mbaga ey’Okuyitako - Awo - Bible Gateway\nEkiragiro ku Mbaga ey’Okuyitako\n9 (A)Awo Mukama n’ayogera ne Musa mu Ddungu lya Sinaayi mu mwezi ogw’olubereberye ogw’omwaka ogwokubiri kasookedde bava mu nsi y’e Misiri. N’amugamba nti, 2 “Lagira abaana ba Isirayiri bakwatenga Embaga ey’Okuyitako mu ntuuko zaayo nga bwe kyalagirwa. 3 (B)Mugikwatanga mu ntuuko zaayo ezaalagirwa ku lunaku olw’ekkumi n’ennya olw’omwezi guno nga buwungeera, ng’amateeka n’ebiragiro byako bwe bigamba.”\n4 Bw’atyo Musa n’agamba abaana ba Isirayiri okukwata Embaga ey’Okuyitako; 5 (C)era ne bakola bwe batyo mu Ddungu lya Sinaayi ku lunaku olw’ekkumi n’ennya olw’omwezi ogw’olubereberye nga buwungeera. Abaana ba Isirayiri baakola ebyo byonna nga Mukama bwe yalagira Musa.\n6 (D)Naye waaliwo abantu abamu abataasobola kukwata Mbaga ey’Okuyitako ku lunaku olwo, kubanga tebaali balongoofu olwokubanga baali bakutte ku mufu. Bwe batyo ne bajja eri Musa ne Alooni ku lunaku olwo lwennyini, 7 ne bagamba Musa nti, “Tetuli balongoofu kubanga twakutte ku mufu; lwaki tugaanibwa okuleetera Mukama ekiweebwayo kye, awamu n’abaana ba Isirayiri, mu ntuuko zaakyo ezaalagirwa?”\n8 (E)Musa n’abaddamu nti, “Mulinde mmale okumanya Mukama Katonda ky’anandagira ku nsonga yammwe.”\n9 Awo Mukama Katonda n’agamba Musa nti, 10 (F)“Yogera eri abaana ba Isirayiri obagambe nti, ‘Omu ku mmwe, oba omu ku bazzukulu bammwe ab’omu mirembe egiriddawo, singa afuuka atali mulongoofu olw’okukwata ku mufu, oba nga taliiwo yagenda olugendo olw’ewala, anaakwatanga Embaga ey’Okuyitako eya Mukama Katonda. 11 (G)Banaakwatanga embaga eyo ku lunaku olw’ekkumi n’ennya mu mwezi ogwokubiri akawungeezi. Omwana gw’endiga banaagulyanga n’omugaati ogutali muzimbulukuse n’enva ez’ebikoola ebikaawa. 12 (H)Tebagulekangawo okutuusa enkeera, wadde okumenya ku magumba gaagwo. Bwe banaakwatanga Embaga ey’Okuyitako kinaabasaaniranga okukola ng’amateeka g’embaga eyo bwe galagira. 13 (I)Naye omuntu omulongoofu ate nga teyagenda lugendo, kyokka n’atakwata Mbaga ey’Okuyitako, anaawaŋŋangusibwanga n’ava mu banne, kubanga teyaleeta kiweebwayo kya Mukama Katonda mu ntuuko zaakyo. Ekibi ky’omuntu oyo kinaabeeranga ku mutwe gwe.\n14 (J)“ ‘Omunnaggwanga anaabeeranga mu mmwe bw’anaabanga ayagala okukwata Embaga ey’Okuyitako kwa Mukama Katonda anaagikwatanga ng’agoberera amateeka n’ebiragiro byayo. Munaabanga n’ebiragiro byebimu ebinaagobererwanga bannaggwanga era ne bannansi.’ ”\nEkire Waggulu w’Eweema\n15 (K)Ku lunaku Weema ya Mukama ey’Endagaano lwe yasimbibwa, ekire ne kigibikka. Okuva akawungeezi okutuusa ku makya ekire ekyali waggulu wa Weema ne kifaanana ng’omuliro. 16 Bwe kityo bwe kyabeeranga; ekire kyagibikkanga emisana naye ekiro ne kifaanana ng’omuliro. 17 (L)Era ekire buli lwe kyaggyibwanga ku Weema, olwo abaana ba Isirayiri ne basitula mu lugendo lwabwe; era awo ekire ekyo we kyayimiriranga, nga n’abaana ba Isirayiri we basiisira. 18 Mukama bwe yalagiranga abaana ba Isirayiri okusitula mu lugendo lwabwe, nga basitula; Mukama bwe yabalagiranga okukuba olusiisira nga bakola bwe batyo. Ebbanga lyonna ekire lye kyamalanga waggulu wa Weema nga nabo lye bamala mu lusiisira lwabwe. 19 Ekire ne bwe kyamalanga ennaku ennyingi waggulu wa Weema, abaana ba Isirayiri baagonderanga ekiragiro kya Mukama Katonda ne batasitula kutambula. 20 Oluusi ekire kyamalanga ennaku ntono waggulu wa Weema; naye ng’ekiragiro kya Mukama Katonda bwe kyali, nga basigala mu lusiisira lwabwe; kyokka oluvannyuma nga basitula okutambula ng’ekiragiro kya Mukama Katonda bwe kyabanga. 21 Oluusi ekire kyabeerangawo okuva akawungeezi okutuusa mu makya; naye ekire bwe kyaggyibwangawo mu makya, ng’olwo basitula okutambula; oba bwe kyasigalangawo olunaku n’ekiro kyonna oluvannyuma ne kiggyibwawo, ng’olwo basitula okutambula. 22 Ekire ne bwe kyabeeranga waggulu wa Weema okumala ennaku ebbiri oba omwezi, abaana ba Isirayiri nga babeera awo mu lusiisira lwabwe nga tebasitula kutambula; naye bwe kyaggyibwangawo ng’olwo basitula okutambula. 23 Mukama bwe yabalagiranga okusigala, nga basigala mu lusiisira lwabwe nga bawummudde, ate Mukama bwe yabalagiranga okutambula, nga basitula okutambula. Baagonderanga ekiragiro kya Mukama nga bwe yalagira Musa.\n9:1 : a Kuv 40:2 b Kbl 1:1\n9:3 : Kuv 12:2-11, 43-49; Lv 23:5-8; Ma 16:1-8\n9:5 : Kuv 12:1-13; Yos 5:10\n9:11 : Kuv 12:8\n9:12 : a Kuv 12:10, 43 b Kuv 12:46; Yk 19:36*\n9:13 : Lub 17:14; Kuv 12:15\n9:14 : Kuv 12:48, 49\n9:15 : a Kuv 40:34 b Kuv 13:21\n9:17 : Kuv 40:36-38; Kbl 10:11, 12; 1Ko 10:1


TUKOOYE ENNYUMBA! Bobi Wine ne kabiite we Barbie bakooye ejjoogo, badduukidde mu kkooti okuyambibwa - Galaxy FM 100.2TUKOOYE ENNYUMBA! Bobi Wine ne kabiite we Barbie bakooye ejjoogo, badduukidde mu kkooti okuyambibwa - Galaxy FM 100.2\nBannamateeka baduukidde mu kkooti enkulu mu Kampala nga basaba ebitongole ebikuuma ddembe okuyimbula Pulezidenti w’ekibiina ki NUP Robert Kyagulanyi Ssentamu ne mukyala we Barbara Itungo Kyagulanyi.\nBannamateeka okuva mu Kkampuni 5 nga bakulembeddwamu Anthony Wameli, okuva mu Wameli and Company Advocates, bagamba nti okuva sabiti ewedde ku Lwokuna nga 14, omwezi guno ogwa Janwali, Kyagulanyi ne Mukyala we Itungo, oluvanyuma lw’okulonda, ebitongole ebikuuma ddembe okuli Poliisi n’amaggye byabasibira mu maka gaabwe e Magere mu Tawuni Kanso y’e Kasangati mu disitulikiti y’e Wakiso mu ngeri emenya amateeka.\nMu kkooti, baloopye Ssaabawolereza wa Gavumenti, omuduumizi wa Poliisi mu ggwanga ssaako n’owa maggye nga basaba Kyagulanyi ne Kabiite we Itungo okutwalibwa mu kkooti, okusinga okubasibira awaka n’okulemesa abantu okubakyalirako.\nAte Munnamateeka Geoffrey Turyamusiima agamba nti Kyagulanyi ne mukyala we okubasibira mu maka gaabwe, kityoboola eddembe ly’obuntu.\nOmusango gutwaliddwa mu kkooti enkulu, mu maaso g’omulamuzi Michael Elubu era gusuubirwa okuwulirwa ku Lwokuna sabiiti eno, nga 21, omwezi guno ogwa Janwali.\nKyagulanyi y’omu ku bantu 11, abavuganyiza ku bukulembeze bw’eggwanga lino era yamalidde mu kyakubiri n’obululu 3,475,298 nga okulonda kwawanguddwa munna NRM Yoweri Kaguta Museveni n’obululu 5,851,037.\nKu nsonga ezo, omwogezi wa Poliisi mu ggwanga Fred Enanga, agamba nti Kyagulanyi si musibe wabula ebitongole ebikuume ddembe okufuna amawulire ku nsonga y’okutabangula emirembe, y’emu ku nsonga lwaki bagezaako okulemesa abantu okukyalira Kyagulanyi.


Crime Preventer asobezza ku mukozi wawaka - Radio Simba, The Best Luganda Station in the World !\nCrime Preventer asobezza ku mukozi wawaka\nKarim Kiryowa 29 nga crime preventer nga mutuuze w’e Bugujju Mukono District akwatiddwa lwakusobya ku muwala wa myaka 18. Kigambibwa nti Kiryowa abadde asaba omuwala ono omukwano wabula nga agaana.\nKigambibwa nti ku Sunday Kiryowa yagenze awaka omuwala ono gy’akola nga omukozi nga mukama we taliiwo namusanga nga ayoza ebintu naddamu namusaba omukwano ono nagaana. Kyeyakoze kumusaba mazzi ag’okunywa bweyamulabye ayingidde mu nnyumba namulumba munda namuvumbagira namusobyako.\nOno akuumirwa ku Poliisi ye Mukono nga bwalinda okutwalibwa mu kkooti.\nPoliisi ekutte ababbi ba Pikipiki mu Kampala


Bukedde Online - Gav't etongozza enkola empya ku basomesa\nOkwenenya n'okusonyiwa bisaana kutambulira...\nGAVUMENTI etongozza enkola empya egenda okugoberererwa abasomesa nga bakola emirimu gyabwe kiyambe okwongera okutumbula ebyenjigiriza.\nEnkola eno yayisiddwa olukiiko lwa baminisita olwatudde ku Mmande era ng'erina okugobererwa abasomesa mu masomero ga gavumenti n'ag'obwanannnyini.\nOmwogezi wa gavumenti Ofwono Opondo bino yabitegeezezza bannnamawulire mu Kampala.\nN'agamba nti enkola eno emanyiddwa nga ‘National teachers Policy' egenda kuyamba okulung'amya abasomesa ku neeyisa,,ensasula,okubakuumira ku mirimu n'okukola ku mbeera endala ezikwata ku mulimu guno.\nEnkola y'emu egenda kuyamba okukola ku by'entendeka y'abasomesa kibongere obukugu n'okulung'amya enkola y'omulimu gino eri abasomesa abali mu bifo by'obukulembeze mu by'enjigiriza okugeza abakulu b'amasomero.\nOfwono Opondo yagambye nti ekiwandiiko ekinnyonnyola enkola eno kisuubirwa okutuuka mu mikono gy'abasomesa n'abavunaanyizibwa ku by'omulimu guno ku mitendera egitali gimu.\nYategeezezza nti wabaddewo okwemulugunya ku mutindo gw'ebyenjigiriza mu gwanga ng'enkola esuubirwa okwongera okugutumbula.\nYawadde eky'okulabirako nti waliwo abakulu b'amasomero ga gavumenti ate abalina n'agaabwe ag'obwanannyini n'agamba nti enkola empya eyinza okuyamba mu kulung'amya ku nsonga nga zino kuba bye bimu ku bitta ebyenjigiriza.\nN'agamba nti abasomesa mu masomero ga gavumenti ate abamu beemulula ku mulimu ne begenda basomesa mu g'obwanannyini oba okukola emirimu emirala mu kifo ky'ogubasasuza n'agamba nti ensonga zino nazo ziyinza okutunuulwamu enkola bw'eneeba etandise okukola.\nYagambye nti ebimu ku biruma abasomesa mulimu ebyensasula okugeza ng'abamu abali mu masomero g'obwanannyini tebalina kontulakiti ku mirimu ng'ate abalala ssente z'emisaala bafuna ntono nga n'olumu tebasasulwa mu luwumula.\nYagambye nti enkola esuubirwa okubaamu okulung'amya ku nsonga nga zino.\nYayongedde okuwa eky'okulabirako nti waliwo amatendekero n'amasomero olumu agasosola abasomesa okugeza waliwo agatakozesa batali bafumbo n'agamba nti enkola eno eyinza okuyamba mu kulung'amya ku nsonga nga zino.\nMedia Centre mu Kampala\nDavid Lutalo anoonya laavu y'ekivubuka gye yasubwa\n'Poliisi yantulugunya olw'omuntu gwe ssatta n'enfuula ssekibotte'


Bukedde Online - Nkyali mugumu - Ssanyu Robinah Mweruka\nNkyali mugumu - Ssanyu Robinah Mweruka\nAwandiisa ebigere ebya S4 tebyamugendedde...\nSSANYU agambye nti tayinza kutiitiira olw’ebimwogerwako ku katambi k’obuseegu kubanga si yeye era agenda mu maaso n’emirimu gye.\nAtegeezezza nti talina buzibu bwonna, mugumu era teyejjusa kubanga amanyi nti eby’akatambi bipangirire si bituufu.\nAgambye nti akyakola mirimu gye egya saluuni ne ku Bukedde ttivvi era yaakamaliriza okukola pulogulaamu Omuntu w’Abantu eneeragibwa ku Ssande eno.\nAbakulira Bukedde Ttivvi baategeezezza nti Ssanyu akyali mukozi waabwe wabula bino we bigwiriddewo abadde mu luwummula.\n“Nvumirira abeefunyiridde ku kukolerera obutambi bw’obuseegu nga bagassegasse ebifaananyi by’abantu. Bonoona abo be babukozeemu, ne bakabawaza abaana abato n’abakulu n’eggwanga”, bwe yategeezezza eggulo.\nKasumaali bye yannyonnyodde Bukedde\nNga poliisi tennamukwata Kasumali yasoose mu mboozi ey’akafubo ne Bukedde n’emubuuza ku by’akatambi:\nGgwe musajja alabikira mu katambi akasaasaana?\nNange mpulira abantu boogera naye ekituufu kiri nti ssi nze ndi mu katambi.\nAkatambi okamanyiiko ki?\nNnasooka kukawulirako mu 2010 ng’abamu ku mikwano gyange bankubira essimu nga bang’amba nti waliwo akatambi k’obuseegu kendimu ne Ssanyu naye ssaakalabako ate era ssaafaayo kukiremerako kubanga nnamanyirawo nti bijingirire. Ku mulundi guno nnawaliriziddwa okulaba akatambi kubanga ebintu bye nnali mpita eby’olusaago byabadde bikutte wansi ne waggulu; wabula era kye nnali nteebereza nti bigingirire ne nkikakasa nga nkeetegerezza.\nOsinziira ku ki okugamba nti akatambi kagingirire?\nEkisooka, ssibeerangako mu mukwano ne Ssanyu. Ekyokubiri ensikya y’omusajja ali mu katambi terina bw’efaanana yange, oyo omusajja mugeteegete. Ssaayansi w’atuuse, omuntu asobola okugatta ebifaananyi nga feesi ya muntu mulala n’agissa ku mikono egy’omuntu omulala n’abiwummuza ku mubiri ogw’omuntu omulala era n’amukozesa ky’ayagala nga byonna abikolera ku kompyuta era olumaliriza n’assa owa feesi erabikira mu katambi ku nninga! Kino kyakolebwa bukolebwa.\nSsimanyi ani yakikola, n’ebigendererwa bye nabyo sinnabimanya.\nSsanyu yagambye nti abali emabega w’akatambi kano baludde nga bamulwanyisa olwa ffitina nga baagala afiirwe obufumbo n’omulimu nti era bamuwaayirizza ebintu bingi omuli n’okuganza abagagga b’omu Kampala kyokka n’ategeeza nti byonna abikwasizza Katonda y’agenda okubimuyisaamu.\nYasiimye omwami we okweyisa mu ngeri ey’ekitegeevu n’abuuka emitego gy’abataagaliza era ne yeebaza n’aba famire ya bba olw’okuyimirira naye mu kaseera ak’okugezesebwa.\nSsanyu Robinah Mweruka ayogedde ku by’akatambi\nKasumaali Poliisi emukutte annyonnyole ku by'akatambi k'obuseegu\nNkyali mugumu - Ssanyu


Bukedde Online - Bakutte 2 ku by'owapoliisi eyafiiridde mu mikono gy'amagye\nBakutte 2 ku by’owapoliisi eyafiiridde mu mikono gy’amagye\nPOLIISI ekutte boofiisa baayo babiri okuli Sauda Nassolo OC wa poliisi ye Kabulengwa ne Yakub Wakisadah OC wa poliisi y'oku Kaleerwe, ku by'okuttibwa kw'omuserikale eyafiiridde mu mikono gy'abaamagye nga kigambibwa nti abadde apangisa ababbi emmundu.\nEkyakwasizza Wakisadah, kulagajjalira mulimu omukazi bwe yajja n'amuloopera nga bba bw'amulaba n'emmundu egambibwa nti yagipangisanga ku muserikale Mbirire eyafiiridde mu mikono gy'amagye, kyokka ofiisa ono n'atafaayo kugoberera nsonga eno na kutegeeza bakama be.\nOkusinziira ku sitetimenti ya Jenifer Nagudi mukyala wa Isma Ssemwogerere omubbi eyalumirizza Gideon Mbirire omuserikale wa poliisi okumupangisa emmundu, Nagudi yategeezezza nti ng'amaze okukitegeera nti bba alina emmundu yagenze ku poliisi y'oku Kaleerwe n'ategeeza Yakub Wakisadah n'amutambuza olunaku lulamba ng'omusango taguyingizizza na mu fayiro.\nYayongeddeko nti yalaba tebamufuddeeko n'abaako abaserikale b'ayogerako nabo abaamuyamba ne boogera ne OC okusobola okukkiriza okuyingiza omusango gwe kuba yalina obujulizi nti bba alina emmundu.\nOluvannyuma Wakisadah yakkiriza okuyingiza omusango kyokka n'ayingiza mulala ogutali gwa mmundu ku nnamba SD REF 22/19/03/2019. Yagambye nti Wakisadah yamuggyako essimu n'amusaba lisiiti yaayo ng'agamba nti bba engeri gyali mubbi eyinza okuba enzibe.\nYagasseeko nti yakulemberamu Wakisadah n'amutwala mu nju n'amulaga bba we yali atereka emmundu gye bataasangawo kuba yali agiggyeewo. Wano Wakisadah we yasinziira ensonga obutaziteekamu maanyi kuba n'ennyondo eyasangibwawo ng'eriko omusaayi teyagitwala.\nYe OC w'e Kabulengwa Sauda Nassolo eyali atwala omugenzi Mbirire, ekyamukwasizza, y'emmundu y'omugenzi okugisangamu amasasi 4 gokka kw'ago 30 agaali gateekeddwa okubeeramu kyokka nga tewali kiraga nti yalinga alondoola emirimu gy'omuserikale we ono.\nBoofiisa bano bombi n'okutuusa olunaku lw'eggulo baabadde bakyasibiddwa ku poliisi e Kawempe ng'okubuuliriza mu nsonga zaabwe bwe kugenda mu maaso.\nNNAMWANDU W'OMUGENZI AYOGEDDE Betty Chelimo nga yaabadde muk'omugenzi Mbirire, yagambye nti yasembayo okwogera ne bba ku Mmande n'amutegeeza nga bwali omugonvu nti kyokka alina obuzibu ne mukama we ku mulimu olw'obutategeeragana obuli wakati waabwe. Chelimo naye muserikale wa poliisi, akolera mu bitundu by'e Bulambuli nga babadde n'omwana omu, era nga bba we yafiiridde, yamulese n'olubuto.\nChelimo agamba nti bwe yawulidde nti bba afunye obuzibu yalinnyiddewo mmotoka n'ajja mu kibuga okugoberera bba nti kyokka yagaaniddwa okumulabako okutuusa lwe baamubikidde nti afudde. Yasabye bakama be mu poliisi okukola kyonna kye basobola okulondoola enfa ya bba gye yagambye nti tematiza nti era ayagala obwenkanya ku nsonga eno amazima gamanyike.\nOkusinziira ku bbaluwa y'abasawo ku ggwanika e Mulago gye baakoze oluvannyuma lw'okwekebejja omulambo gwa Gideon Mbirire, yalaze nti omugenzi yakubibwa nnyo ekyavaako omusaayi okwesiba. Oluvannyuma aba famire baaweereddwa omulambo gwa Mbirire ne bagutwala e Rakai gye yaziikiddwa eggulo\nOlugambo lutabudde Black n'abaleebeesi be\nBlack akubye omuwala eggiraasi


Bukedde Online - Obubaka bwa Katikkiro ku mazaalibwa ga Ssaabasajja\nObubaka bwa Katikkiro ku mazaalibwa ga Ssaabasajja\nPulogulaamu yâ€™emikolo gyâ€™amazaalibwa efulumye\nOmutaka Ndugwa ayise abeeyaliko Natiigo\nAdded 18th April 2010\nNNINA essanyu lingi nnyo ddala okulaba nga Ssaabasajja Kabaka wa Buganda, Ronald Muwenda Mutebi 11, awezezza emyaka 55.\nTwebaza Katonda olwâ€™okutuusa Omutanda ku myaka egyo, ate nâ€™olwâ€™obulamu obulungi bwamuwadde nâ€™asobola okulamula obulungi Obuganda, ffenna ne tutambulira wa\nTwebaza Katonda olwâ€™okutuusa Omutanda ku myaka egyo, ate nâ€™olwâ€™obulamu obulungi bwamuwadde nâ€™asobola okulamula obulungi Obuganda, ffenna ne tutambulira wamu, mu kwegatta nâ€™okwagalana.\nKu lwa gavumenti ya Ssaabasajja, ku lwâ€™Obuganda bwonna ne ku lwange, njozaayoza nnyo Magulunnyondo olwâ€™okutuuka ku lunaku lwâ€™amazaalibwa ge.\nAmazaalibwa ga Kabaka gano we gatuukidde nga tuli mu kiseera kya kugezebwa, naddala olwâ€™okwokebwa kwâ€™Amasiro ga Bassekabaka e Kasubi. Mu ngeriyâ€™emu gatusanze era tulina ebitusoomooza bingi, ngâ€™okuggyibwa kwa leediyo yaffe, CBS, ku mpewo nâ€™ebizibu ebirala bingi.\nAwo nno tusaana okweyambisa akaseera kano akâ€™essanyu lyâ€™amazaalibwa ga Bbaffe tunyweze obumu nâ€™okuwuliziganya. Ebizibu bwe binaatusanga nga ussa kimu tujja kusobolaÂ okubivvuunukaÂ era tweyongere nâ€™amaanyi.\nBulijjoÂ ebizibu bwe bigwawo ne tumalirira okubiyitamu nâ€™obumalirivu, nga tetuvudde ku mulamwa, tujja kutuuka ku buwanguzi obwannamaddala.\nBwentyo nziramu okusiima Obuganda olwâ€™okulaga Ssaabasajja obuwagizi, obumu nâ€™okwagala mu nnaku ezibadde enzibu ze twakayitamu.\nOmwoyo gwa Buganda ogutafa ogwalagiddwa era ogukyalagibwa na buli kati gwe gutuleetedde essanyu ku lunaku lwâ€™amazaalibwa ga Kabaka.\nTusaana nno okwetegeka okuzzaawo Amasiro gâ€™e Kasubi we tunnaatuukira ku mazaalibwa gâ€™omwka ogujja nga waliwo kye tulagawo. Abo abatuduukiridde tubasiima nnyo nnyini olwâ€™omutima omulungi ogwo. Twebaza Obwakabaka obulala obutuduukiridde, abantu ba Ssaabasajja bonna okuva wano ne mu mawanga agâ€™ebweru. Nâ€™abalala abateekateeka okujja okutusuula omukono, mu mulimu guno tubeebazizza era tubalindiridde.\nNziramu okwebaza Katonda olwâ€™obukuumi bwâ€™awadde Beene, era nnyongera okuyozaayoza Nnyinimu olwâ€™olunaku luno.\nMbaagaliza okujaguza okwâ€™essanyu nâ€™eddembe.\nBayimirizza abazimba mu limbo: Abatwala Masaka babalagidde okusenguka\nMinisita Nantaba asisinkanye ab'e Kiryandongo ku ttaka erikaayanirwa


Yokaana 1 | Bayibuli ey'Oku Mukutu Gwaffe Ogwa Intaneeti | New World Translation\nKigambo yafuuka omuntu (1-18)\nObujulirwa Yokaana Omubatiza bwe yawa (19-28)\nYesu, Omwana gw’Endiga owa Katonda (29-34)\nAbayigirizwa ba Yesu abaasooka (35-42)\nFiripo ne Nassanayiri (43-51)\n1 Ku lubereberye waaliwo Kigambo.+ Kigambo yali ne Katonda,+ era Kigambo yali katonda.+ 2 Ono ku lubereberye yali ne Katonda. 3 Ebintu byonna byakolebwa okuyitira mu ye,+ era w’ataali tewali kintu kyonna kyakolebwa. 4 Obulamu okubaawo bwayitira mu ye, era obulamu bwali kitangaala eri abantu.+ 5 Era ekitangaala kyakira mu kizikiza,+ naye ekizikiza tekikisinzizza maanyi. 6 Waaliwo omusajja eyatumibwa ng’omubaka wa Katonda; yali ayitibwa Yokaana.+ 7 Omusajja ono yajja ng’omujulirwa okusobola okuwa obujulirwa ku kitangaala,+ abantu aba buli kika basobole okukkiriza nga bayitira mu ye. 8 Si ye yali ekitangaala ekyo,+ naye yajja okuwa obujulirwa ku kitangaala ekyo. 9 Ekitangaala eky’amazima ekyakira abantu aba buli kika kyali kinaatera okujja mu nsi.+ 10 Yali* mu nsi,+ era ensi yakolebwa okuyitira mu ye,+ naye teyamumanya. 11 Yajja mu nsi ye, naye abantu be tebaamukkiriza. 12 Naye abo bonna abaamusembeza yabawa obuyinza okufuuka abaana ba Katonda,+ kubanga bakkiririza mu linnya lye.+ 13 Era okuzaalibwa kwabwe tekwava mu musaayi, oba mu kwagala okw’omubiri oba okw’abantu wabula kwava eri Katonda.+ 14 Kigambo yafuuka omuntu*+ n’abeera mu ffe, era twalaba ekitiibwa kye, ekitiibwa ekiringa eky’omwana kitaawe gwe yazaala omu yekka;+ era yali ajjudde ekisa eky’ensusso n’amazima. 15 (Yokaana yamuwaako obujulirwa era yayogera mu ddoboozi ery’omwanguka nti: “Ono gwe nnayogerako nti ‘Oyo anvaako emabega ansinga, kubanga yansooka okubaawo.’”)+ 16 Ffenna twafuna ekisa eky’ensusso kingi okuva gy’ali olw’okuba ajjudde ekisa eky’ensusso. 17 Kubanga Amateeka gaaweebwa okuyitira mu Musa,+ naye ekisa eky’ensusso+ n’amazima byo byayitira mu Yesu Kristo.+ 18 Tewali muntu yali alabye Katonda;+ omwana eyazaalibwa omu yekka alinga Katonda,*+ ali ku lusegere lwa Kitaawe,*+ y’annyonnyola ebimukwatako.+ 19 Buno bwe bujulirwa Yokaana bwe yawa, Abayudaaya bwe baamutumira bakabona n’Abaleevi okuva e Yerusaalemi okumubuuza nti: “Ggwe ani?”+ 20 Teyagaana kwanukula, naye yayogera kaati nti: “Si nze Kristo.” 21 Ne bamubuuza nti: “Kati olwo ggwe ani? Ggwe Eriya?”+ N’abaddamu nti: “Nedda!” “Ggwe Nnabbi?”+ N’addamu nti: “Nedda!” 22 Awo ne bamugamba nti: “Ggwe ani? Tubuulire tusobole okubaako kye tuddamu abo abaatutumye. Ggwe weeyogerako otya?” 23 N’abagamba nti: “Nze ddoboozi ly’oyo ayogerera mu ddungu mu ddoboozi ery’omwanguka nti, ‘Mutereeze ekkubo lya Yakuwa,’*+ nga nnabbi Isaaya bwe yagamba.”+ 24 Abo baali batumiddwa Bafalisaayo. 25 Awo ne bamubuuza nti: “Kati olwo lwaki obatiza bw’oba nga si ggwe Kristo, oba Eriya, oba Nnabbi?” 26 Yokaana n’abaddamu nti: “Nze mbatiza mu mazzi. Waliwo ayimiridde wakati mu mmwe gwe mutamanyi, 27 y’oyo anvaako emabega, era sisaanira na kusumulula buguwa bwa ngatto ze.”+ 28 Ebintu bino byaliwo mu Bessaniya emitala wa Yoludaani, Yokaana gye yali abatiriza.+ 29 Olunaku olwaddako n’alaba Yesu ng’ajja gy’ali, n’agamba nti: “Laba Omwana gw’Endiga+ owa Katonda, aggyawo ebibi+ by’ensi!+ 30 Ono gwe nnayogerako nti: ‘Waliwo omuntu anvaako emabega ansinga, kubanga ye yansooka okubaawo.’+ 31 Nange nnali simumanyi, naye nnajja mbatiza mu mazzi asobole okumanyibwa eri Isirayiri.”+ 32 Era Yokaana yawa obujulirwa ng’agamba nti: “Nnalaba omwoyo nga gukka ng’ejjiba okuva mu ggulu, ne gumusigalako.+ 33 Nange nnali simumanyi, naye Oyo eyantuma okubatiza mu mazzi yaŋŋamba nti, ‘Gw’onoolaba ng’omwoyo gumukkako era ne gumusigalako,+ y’oyo abatiza n’omwoyo omutukuvu.’+ 34 Ekyo nnakiraba, era mpadde obujulirwa nti ono ye Mwana wa Katonda.”+ 35 Olunaku olwaddako Yokaana yali ayimiridde n’abayigirizwa be babiri, 36 era bwe yalaba Yesu ng’ayitawo, n’agamba nti: “Laba Omwana gw’Endiga+ owa Katonda!” 37 Abayigirizwa abo ababiri bwe baamuwulira ng’ayogera ekyo, ne bagoberera Yesu. 38 Yesu n’akyuka, n’abalaba nga bamugoberera, n’ababuuza nti: “Munoonya ki?” Ne bamugamba nti: “Labbi, (nga bwe kiba kivvuunuddwa kitegeeza, “Omuyigiriza”), obeera wa?” 39 N’abagamba nti: “Mujje mulabeyo.” Awo ne bagenda ne balaba gye yali abeera, ne babeera naye ku lunaku olwo; zaali ssaawa nga kkumi.* 40 Andereya+ muganda wa Simooni Peetero y’omu ku abo ababiri abaawulira Yokaana bye yayogera, ne bagoberera Yesu. 41 Yasooka kusanga muganda we Simooni, n’amugamba nti: “Tuzudde Masiya”+ (nga bwe kiba kivvuunuddwa kitegeeza, “Kristo”), 42 era n’amutwala eri Yesu. Yesu bwe yamulaba n’amugamba nti: “Ggwe Simooni+ omwana wa Yokaana; ojja kuyitibwanga Keefa” (erivvuunulwa nti, “Peetero”).+ 43 Olunaku olwaddako, Yesu n’ayagala okugenda e Ggaliraaya. Awo n’asanga Firipo+ n’amugamba nti: “Beera mugoberezi wange.” 44 Firipo yali abeera Besusayida, ekibuga Andereya ne Peetero gye baali babeera. 45 Firipo n’asanga Nassanayiri+ n’amugamba nti: “Tusanze Yesu omwana wa Yusufu+ ow’e Nazaaleesi, Musa gwe yawandiikako mu Mateeka era ne Bannabbi gwe baawandiikako.” 46 Naye Nassanayiri n’amuddamu nti: “Waliwo ekirungi ekiyinza okuva e Nazaaleesi?” Firipo n’amugamba nti: “Jjangu olabe.” 47 Yesu bwe yalaba Nassanayiri ng’ajja gy’ali n’agamba nti: “Laba Omuyisirayiri wawu ataliimu bukuusa.”+ 48 Nassanayiri n’agamba nti: “Kijja kitya okuba nti ommanyi?” Yesu n’amuddamu nti: “Nnakulabye ng’otudde wansi w’omutiini nga Firipo tannakuyita.” 49 Nassanayiri n’amuddamu nti: “Labbi, ggwe Mwana wa Katonda, ggwe Kabaka wa Isirayiri.”+ 50 Yesu n’amuddamu nti: “Okkirizza olw’okuba nkugambye nti nnakulabye wansi w’omutiini? Ojja kulaba ebintu ebisinga bino.” 51 Era n’amugamba nti: “Mazima ddala mbagamba nti mujja kulaba eggulu nga libikkuse, nga bamalayika ba Katonda bambuka era nga bakka eri Omwana w’omuntu.”+\n^ Kwe kugamba, Kigambo.\n^ Obut., “omubiri.”\n^ Obut., “katonda eyazaalibwa omu yekka.”\n^ Oba, mu kifuba kya Kitaawe.” Kino kitegeeza okuba n’enkizo ey’enjawulo.\n^ Kwe kugamba, ssaawa nga 10 ez’olweggulo.


Bukedde Online - Blick aleese Ssemakula mu kya Bakunda\nMangat avudde mu z'e Mukono lwa bizinensi\nAba ddigi beebugira ziggulawo sizoni\nBlick ne Ssemakula baliko bombi mu myaka gy’e 90 nga Blick avuga emmotoka ekika kya Toyota Supra era nga wiikendi ejja lwe bagenda okuddamu okutuula mu mmotoka emu bwe banaabeera mu mpaka za Central Motor club challenge Rally ezigenda okubeera e Mukono.\nBlick ng'abusiza emmotoka mu bbanga.\nKITUTTE omwezi gumu gwokka bukya Arthur Blick Jr alangirira nga musanyufu nti adding'anye n'omusomi wa maapu Unissan Bakunda bwe baawangula engule y'eggwanga mu 2015. Okudding'ana kwa bano kumaze empaka za mulundi gumu gwokka.\nOmwaka guno, Blick yavuze ne Bakunda mu mpaka z'e Mbarara ezaggulawo kalenda era ne bakola bulungi bwe baamalidde mu kyokubiri. Wabula Bakunda ate yeefukuludde nga kati agenda kuvuga mmotoka sso si ku soma maapu. Blick kati agenda kuvuga ne George Semakula (ng'omusomi wa maapu).\n"Unissan yazzeeyo kuvuga. Omwaka oguwedde yakola bulungi ng'avuga era twabadde tetulina ngeri gye tumulemesa kutuukiriza biruubirirwa bye. Ssemakula gwe ng'enda okuvuganaye mu mpaka ezisigadde alina obumanyirivu n'emmotoka ekika kya Mitsubishi EvoX," Blick bwe yawandise ku mukutu gwa ttiimu ye ogwa Facebook (Team Blick racing).\nSsemakula (ku kkono) ng'ali ne Christakis Fitidis mu mpaka z'e Mbarara omwaka oguwedde.\nBlick ne Ssemakula baliko bombi mu myaka gy'e 90 nga Blick avuga emmotoka ekika kya Toyota Supra era nga wiikendi ejja lwe bagenda okuddamu okutuula mu mmotoka emu bwe banaabeera mu mpaka za Central Motor club challenge Rally ezigenda okubeera e Mukono.\nCentral Motor club challenge Rally\nMangat akomyewo ku butaka\nMangat ayongedde ebbugumu mu z'e Masaka\nMunnakenya alabudde Bannayuganda


Bukedde Online - Nkata yalaze obutiitiizi okusuulawo obutendesi bwa URA FC\nWIIKI ewedde, Paul Nkata yasuddewo obutendesi bwa URA FC amangu ddala nga KCCA ebawuttudde ggoolo 7-1 mu liigi ya babinywera. Omupiira gwabadde ku kisaawe kya KCCA e Lugogo.\nPaul Nkata eyasuddewo URA FC\nKCCA ye kyampiyoni era nga yaakabubeera sizoni bbiri eziddirihhana. Mu 2016, Nkata ye yatwala engule y’obutendesi mu Kenya oluvannyuma lw’okuyamba Tusker n’ewangula liigi n’ekyokusirisizaawo mu ggwanga eryo.\nWabula yeewuunyisa bannabyamizannyo, bwe yasuulawo Tusker, evuluuja mu nsimbi, n’agenda mu Bandari FC, emu zirwanyisa okusalwako.\nMu December w’omwaka oguwedde, Bandari yamugoba ng’alemeddwa okugisitula era mu bwangu nnyo URA yamwerondera oluvannyuma lw’okugoba Ibrahim Kirya.\nOlwesogga URA, Nkata yagoberawo abamu ku bazannyi abaluddemu ng’agamba nti talina ky’ajja kubongerako era yalabula abalala nti, “Atasobola kusiba bulungi mupiira na kukuba paasi yeegobe yekka.” Ensi erimu ensozi, emiseetwe n’ebikko era omusajja yenna alina okubisanga.\nNkata okudduka URA olw’okuba KCCA yabawuttudde olukunkumuli lwa ggoolo yalaze obunafu. Omusajja yenna alina kuyiiya bw’ayita mu kaseerezi.\nSir Alex Ferguson ng’akyatendeka ManU, yawuttulwa Man City (6-1) ku Old Trafford. Wenger, agenda okwabulira Arsenal, yatimpulwako ManU (8-2), Mourinho, kati ali mu ManU, ng’ali mu Real Madrid yawuttulwa Barcelona (5-0).\nGuardiola, eyawangulidde Man City ekikopo, ng’ali mu Bayern, yatimpulwa Barcelona (4-0) mu Champions League.\nMike Mutebi, atendeka KCCA kati, yali mu mitambo gya ttiimu y’eggwanga ey’abatasussa myaka 23 (Kobs) n’ewuttulwa Nigeria (8-1) mu mizannyo gy’Afrika e Zimbabwe mu 1991.\nAbatendesi abo be mmenye tebaasuulawo mirimu wabula beefunyirira ku kuzuula ensobi ne balongoosa amannya gaabwe.\nKati bonna bassibwamu ekitiibwa. Buli mulimu gulimu ebizibu naye bw’obisanga n’obidduka obeera mutiitiizi era oswaza abaakusomesa. Nkata aswazizza abaamusomesa obutendesi kuba si y’asoose okuwuttulwa olukunkumuli lwa ggoolo.\nOmusajja yenna tasuubira kusanga bulamu bwa museetwe.\nAbawala baleebezza mu Kampala Yunivasite\nAbayizi 5,971 batikkiddwa e Nkozi\nMukuume omutindo gwâ€™ebyenjigiriza - Museveni


Bukedde Online - Nabilah atabuse ne bba, birimu Polof. Baryamureeba\nBy H. Nkalubo ne Eria Luyimbazi\nNabilah ne bba\nOMUBAKA wa Kampala Nabirah Naggayi Ssempala atabuse ne bba Isaac Ssempala! Olutalo lwabwe lulimu Polof. Baryamureeba eyali akulira yunivaasite y'e Makerere era yeesimbawo ku bwapulezidenti mu kalulu ka 2016.\nOlutalo luno lutemyemu ne ffamire ya Bassebaggala nga kigambibwa nti balamu ba Nabilah kumpi bonna nabo baamutabukidde nga bamulumiriza okujooga muganda waabwe n'atuuka n'okumugoba mu nnyumba gye yeezimbira.\nIsaac Ssempala muto w'omugenzi Haji Nasser Ntege Ssebaggala (Seya) era abadde\nabeera Canada okumala emyaka, wabula yakomawo nga Seya afudde mu September 2020 era olutalo lwe ne mukazi we nti lwatandikirawo okutuusa wiiki ewedde, lwe lwasajjuse.\nBBA WA NABILAH ADDUKIDDE KU POLIISI\nSsempala yagenze ku poliisi e Kabalagala n'aloopa Polof. Venansius Baryamureeba gw'alumiriza nti yamulumbye mu makaage agasangibwa e Makindye n'atiisatiisa\nOmwogezi wa poliisi mu Kampala n'emiriraano Patrick Onyango yakakasizza nti bagguddewo omusango ku poliisi e Kabalagala era bakyagunoonyerezaako, wabula n'agaana okunnyonnyola ebisingawo ng'agamba nti engeri ensonga ezo gye zirimu ebya ffamire, poliisi efuba okuzikwata n'obwegendereza.\nWabula Baryamureeba naye azzizza omuliro ku nsonga Ssempala z'amulumiriza era\neggulo yafulumizza n'ekiwandiiko ng'alambulula ku nsonga zonna.\nAkakuubagano akaliwo kaawalirizza Haji Meddie Ssebaggala (muganda wa Ssempala),\nokuyita Nabilah ne bba ne batuula mu nsonga z'amaka gaabwe wabula ensonda\nzaategeezezza nti ebibatabula ebirala byonna byabadde bigonjoddwa, naye bwe baatuuse ku linnya Baryamureeba, awo olukiiko we lwakomye nga Ssempala avudde\nmu mbeera - takyasalikako musale.\nEBITABULA NABILAH NAGAYI NE BBA\nNabilah ne bba nti baali bakolagana bulungi era mu 2013 ne bakkaanya omusajja\nagende e Canada asobole okubeera n'abaana baabwe abana be baali basindise okusomera eyo.\nIsaac Ssempala yasangibwa ng'alina bizinensi n'enkolagana n'abamu ku mikwano gye e Canada era teyakisangamu buzibu kuleka mukazi we Kampala agende e Canada mu baana.\nKyokka abali ku ludda lwa Nabilah bagamba nti omusajja okutuuka okusalawo okugenda e Canada yali mu bizibu ng'amabanja gamuli mu bulago nti era n'amaka gaabwe agasangibwa e Buziga mu Kampala nti yali agasinze mu bbanka ya Equity era nga n'ebbanja limuzitoweredde. Ekyapa ky'ennyumba eno eri ku Block 273 Plot 5 ku luguudo oluyitibwa Katuso e Buziga nti Ssempala yaleka akisinze mu Equity Bank (U) Limited.\nSsempala ne Nabilah nti baasigala bawuliziganya bulungi era olumu nga Ssempala akomawo mu Uganda ate olulala nga Nabilah y'agenda e Canada okubeerako ne ffamire ye eyali emaze okufuna ennyumba ku luguudo Edmonton Avenue mu Ssaza ly'e Alberta mu Canada.\nWadde Ssempala yalinamu ekirowoozo kya mukazi we okumwegattako e Canada babeere eyo, Nabilah yamutegeeza nti tayinza kulekawo mulimu gwa bubaka bwa Palamenti kubanga gwe gwali guvaamu n'ensimbi ezibadde ziyambako abaana okusomera mu masomero ag'ebbeeyi.\nKino Ssempala yakkaanya nakyo era n'agumira omukwano gw'ewala. Kyokka ensonda mu ffamire ya Bassebaggala zaategeezezza nti Ssempala abadde ajja afuna amawulire agalaga nti mukazi we alina abantu b'akolagana nabo mu ngeri etali nnambulukufu.\nErinnya lye bazze bamuwa nti nga lya Polof. Baryamureeba. Ssempala bwe yajja okuziika Seya nti yasalawo abeerere ddala wano era Nabilah n'atandika okumubuuza lw'addayo.\nSsempala nti yasooka kutegeeza mukazi we nti kyandigwanidde abeerewo nga banoonya akalulu ka Loodi Mmeeya amuwe obuwagizi.\nAkalulu olwawedde nga Nabilah awanguddwa Erias Lukwago nti omukazi n'attukiza ekya bba okuddayo e Canada abeere mu baana. Omusajja nti kwe kutegeeza Nabilah nti akyali mu Uganda kubanga n'omwana waabwe omukulu awezezza emyaka 18 era yamutendeka bulungi asobola okulabirira banne kasita basigala nga babaweereza ssente ez'okugula ebyetaago.\nKigambibwa nti awo obutakwatagana we bwasajjukidde era Nabilah n'ategeeza bba nti talina lukusa lubeera mu nnyumba kubanga yaleka agisinze mu bbanka era nga mu kiseera kino Polof. Baryamureeba eyabawola ssente y'agirinako obwannannyini.\nSsempala nti bwe yalabye ng'akakuubagano keeyongedde nnyo omwezi oguwedde, kwe kusalawo okwewogomako ewa muganda we; wabula kyamubuuseeko okudda awaka n'asangawo abakuumi ne bamutegeeza nti balina ebiragiro obutakkiriza muntu yenna kuyingira kikomera kubanga ennyumba yazze mu mikono gya Baryamureeba.\nOmu ku bayambi ba Ssempala yategeezezza nti Ssempala yatabuse n'abuuka ekikomera n'agwa munda era nti kino kye kyawalirizza Baryamureeba okujja n'asanga Ssempala mu maka n'amulagira agaveemu kubanga yagagula.\nOmu ku booluganda lwa Ssempala yategeezezza Bukedde nti ekya Baryamureeba okufuna obwannannyini ku nnyumba eno bakirabamu katemba eyeetooloolera ku nkolagana ya Nabilah ne Baryamureeba, etali nnambulukufu.\nOluyombo olwabaddewo wakati wa Baryamureeba ne Ssempala lwe lwawalirizza Ssempala okugenda ku poliisi e Kabalagala n'aggulawo omusango gw'okugezaako okumutuusaako obulabe, ogukyanoonyerezebwako poliisi.\nOluvannyuma lwa poliisi okubiyingiramu, bakanyama abaateekebwawo Baryamureeba baavuddewo, era Ssempala n'adda mu nnyumba wakati mu kutya ku binaddirira.\nKigambibwa nti mu lutalo luno, Nabilah akwatagana ne Baryamureeba era Nabilah yava awaka nga ne gy'asula kati Ssempala tamanyiiyo.\nSsempala bwe yatuukiriddwa yagaanyi okwogera ku by'amaka gaabwe kyokka yayambalidde Baryamureeba okulemera ku maka ye Ssempala ge yeezimbira nga n'engeri gy'ayogerako gye yagafunamu tetegeerekeka.\nNabilah teyasobose kufunika kutangaaza ku nkwatagana yaabwe ne Baryamureeba n'akakwate k'alina ku maka gaabwe.\nMu kiwandiiko Baryamureeba kye yaweerezza eggulo yalambuludde nti yasooka okusisinkana Nabilah mu 2005 nga Nabirah ali mu kibiina kya SDP ate Baryamureeba ng'ali mu National Progressive Movement (NPM) oluvannyuma eyafuuka Peoples Progressive Party (PPP). Nti baasisinkana Kiwaatule ewa Bidandi Ssali eyali akulira PPP.\nYagambye nti mu 2006, nga beetegedde bulungi mu byobufuzi, baamusaba obuyambi bwa ssente za kkampeyimi nga Nabilah atandika okuvuganya ku bubaka bwa palamenti obwa Kampala era yabawagira mu bya ssente era Nabilah n'awangula.\nNti okuva 2006 okutuuka 2010 yategeera nti bba wa Nabilah teyalina mulimu gwa nkalakkalira era yali akozesa ennyumba ye okufuna ssente era amabanja gaatuuka ekiseera ne gamulemerera.\nYamenye nti Equity Bank, Pesa Finance Ltd n'abasuubuzi ab'enjawulo baali bamubanja era mu 2013 yawalirizibwa okufuluma eggwanga ng'abamu baagala kumukwata n'okutwala ennyumba ye.\nNti Nabilah yeeyimirira bba n'asaba Baryamureeba amuwe ssente anunule amaka era yazimuwa. Yamuwa obukadde 400 ate n'amwongera n'endala 450 nga basinzeeyo ennyumba eri e Canada ng'eri mu mannya ga Isaac Ssempala.\nBaryamureeba yalambuludde nti ebiwandiiko byonna byakolebwa bannamateeka era ne babiweereza Ssempala e Canada n'abiteekako omukono. Kyokka bino Ssempala yabyegaanyi n'agamba nti talina kiwandiiko kyonna kye yali ataddeko omukono ng'atunda ennyumba ye oba okwewola ku Baryamureeba.\nBaryamureeba agamba nti Ssempala yalina okumusasula obukadde 850 ng'olwa March 1, 2021 terunnayita era bwe byamulemye kwe kumutegeeza ave mu nnyumba.\nKyokka Ssempala yamwanukudde nti bw'aba alina enkolagana endala ne Nabilah ate tekimutwaza byabugagga bye (ebya Ssempala) bye yakola mu ntuuyo ze.\nNABILAH NAGGAYI SEMPALA Y'ANI?\nOKUSINZIIRA ku mukutu gwa Palamenti kwe bateeka ebikwata ku babaka, yatuula P7 ku Kibuli Demostration School mu 1986.\n1. Yazaalibwa April 23, 1972 era omwezi ogujja agenda kuweza emyaka 50\n2. 1990 yatuula S4 ku Kibuli SSS\n3. 1992 yatuula S6 ku Mengo SS\n4. 1994 yafuna dipuloma okuva mu Saarland University, Germany\n5. 1996 yafuna diguli ya Bachalor of Arts) mu yunivasite e Makerere\n6. 2011 yasoma diguli eyookubiri mu by'obukulembeze (Master of Arts in Public Administration) e Makerere.\n7. Yaliko kkansala ku disitulikiti e Wakiso wakati wa 2002-2006\n8. Yakolako nga kitunzi mu Cairo Bank mu 2001\n9. Yali kitunzi mu Air France wakati wa 1997-1998\n10.Ye mubaka omukazi akiikirira Kampala mu Palamenti ku kaadi ya FDC okuva 2006 okutuusa kati.\n11. Okulonda okuwedde yasaze eddiiro ne yeegatta ku kibiina kya NUP, yavuganyizza ku kifo kya Loodi Mmeeya wa Kampala ne bamuwangula.


Bukedde Online - Bookisi z'ebyamaguzi ezabibwa ku mmotoka zimukwasizza naggalirwa\nAgambibwa okutta Dr Agaba asimbiddwa mu kkooti...\nPOLIISI mu Kampala ekutte omusajja ali mu kibinja ky’abefuula abetissi nebabba ebyamaguzi ku mmotoka nebabitwala okubitunda.\nMoses Ssali amanyiddwa nga Mulema yeyakwatiddwa poliisi ya CPS oluvanyuma lw’okufuna okwemulugunya okuva mubasuubuzi nga bwe waliwo abefuula ab’etissi n’okutikula ebyamaaguzi byabwe ku mmotoka kyokka nebabibba.\nAkulira ebikwekweeto ku poliisi ya CPS Ivan Nduhura yagambye nti Ssali ngasinga kubeera ku William Street awasimba loole ezitikula n’okutikka ebyamaguzi okubitwala mu bitundu ebyenjawulo nebabibba nga bamu batuuka n’okulinnya loole nebabibbako.\n“Twafunye okwemulugunya nti waliwo abawalampa loole ezireeta eby’amaguzi nebabbako emimu nebabutwala era nebabaako gwe balumiriza okwenyigira mu kikolwa kino ng’alina banne bakolagana nabo kwekugendayo nakwatibwa” Nduhura bwe yategezezza.\nYagambye nti okukwata Ssali bamaze kufuna okwemulugunya okuva ku musuubuzi eyamulimiriza okulinnya mmotoka nabbako bookisi 7 omwali ebyamaguzi nazitwala ng’alina bweyali akolaganye nabo era bwe bategedde weyabadde nebagendayo nakwatibwa.\nYategezezza nti waliwo ebibinja b’ababbi abelimbikka mu kwetikka n’okukola emirimu emirala nga balina ebigendererwa eby’okubba nga abamu bakwatiddwa nebaggalirwa.\nSsali yaggaliddwa ku poliisi ya CPS oluvanyuma lw’okuggulwako omusango oguli ku fayiro SD 43/24/04/2019.\nCPS mu Kampala,


1 Ebigambo bya Amosi eyali ow'oku basumba b’e Tekowa, bye yalaba ebya Isiraeri mu mirembe gya Uzziya kabaka wa Yuda, ne mu mirembe gya Yerobowaamu mutabani wa Yowaasi kabaka wa Isiraeri ng'ekyasigaddeyo emyaka ebiri okutuuka ku kikankano ky'ensi.\n6 Bw'ati bw'ayogera Mukama nti Olw'ebyonoono bya Isiraeri bisatu, weewaawo, olw'ebina, siiikyusa kubonerezebwa kwe okumuvaako; kubanga batunze omutuukirivu olw'effeeza ne yeetaaga olw'omugogo gw'engatto:\n7 abawankirawankira enfuufu ey'oku nsi ey'oku mutwe gw'abaaw, ne bakyamya olugendo olw'abawombeefu: n'omusajja ne kitaawe baliyingira eri omuwala omu, okwonoona erinnya lyange ettukuvu:\n10 Era nabalinnyisa nga mbaggya mu nsi y'e Misiri ne mbalurJtlamiza emyaka amakumi ana mu ddungu, okulya ensi ey'Omwamoli.\n13 Laba, ndibanyigiriza mu kifo kyammwe, ng'eggaali erijjudde ebi nywa bwe linyigiriza.\n14 Awo okudduka kulibula ow'embiro, so n'ow'amaanyi talyongera maanyi ge, so\tn'omuzira\ttalyewonya:\n15 so n'oyo akwata omutego taliyimirira; era n'omuddusi w'embiro talyewonya wadde n'oyo eyeebagala embalaasi\ttalyewonya:\n16 n'oyo\talina obugumu mu b'amaanyi alidduka ng'ali bwereere ku lunaku olwo, bw'ayogera Mukama.\n1 Muwulire ekigambo kino Mukama ky'afoogeddeko, mmwe abaana ba Isiraeri, ku kika kyonna kye nnalinnyisa nga nkiggya mu nsi y'e Misiri, ng'ayogera nti\n1 Muwulire ekigambo kino, mmwe ente ez'e Basani, abali ku lusozi Iwa Samaliya, abajooga abaavu, abakamula abeetaaga, abagamba bakama baabwe nti Muleete tunywe.\n9 Mbakubye n'okugengewala n'obukuku: akawuka kalidde olufulube lw'ensuku zammwe n'ensuku zammwe n'ensuku zammwe ez'emizabbibu n'emitiini gyammwe n'emizeyituuni gyammwe: era naye temuddanga gye ndi, bw'ayogera Mukama.\n5 naye temunoonyanga Beseri, so temuyingiranga\tmu\tGirugaali, so temuyitanga okugenda e Beeruseba: kubanga Girugaali tekirirema kugenda mu busibe, ne Beseri kiriggwaawo.\n11 Kale kubanga muli. nnyirira omwavu, ne mumukamul entlaano: mwazimba ennyumba ez'a mayinja amateme, naye temulizi tuulamu; mwasimba ensuku z'emizabbibu ezisanyusa, naye temu linywa mwenge gwamu.\n12 Kubanga mmanyi ebyonoono bya mmwe bwe byenkana obungi n'ebibi byammwe bwe byenkana amaanyi mmwe ababonyaabonya omutuukirivu, abalya enguzi, era abagobera abo abeetaaga mu mulyango.\n13 Omukabakaba kyaliva asirika mi biro ebifaanana bwe bityo; kubang: bye biro ebibi.\n14 Munoonye obulungi so si bubi, mulyoke mubeere nga abalamu: kale Mukama Katonda ow'eggye anaabanga nammwe nga bwe mwogera.\n15 Mukyawenga obubi, mwagalenga obulungi munywezenga eby'ensonga mu mu. lyango: mpozzi Mukama Katond: ow'eggye alikwatirwa ekisa ekitundt kya Yusufu ekifisseewo.\n16 Mukama Katonda ow'eggye, Mukama kyava ayogera bw'ati nti Ebiwoobo biriba mu nguudo zonna engazi era balyogerera mu makubo gonns nti Woowe, woowe! kale baliyiti omulimi okukuba ebiwoobe, n'abo abalina amagezi okukungubaga okukuba ebiwoobe.\n17 Awo mu nsuku zonna ez'emizabbibu mulibaamt ebiwoobe:\tkubanga\tndiyita\tmt ggwe wakati, bw'ayogera Mukama.\n19 Kwenkana omusajja ng'adduka empologoma, n'asisinkana eddubu n'esisinkana naye oba ng'ayingira mu nnyumba ne yeekwata ku kisenge omukono gwe omusota ne gumuluma.\n22 Weewaawo, newa. kubadde nga muwaayo gye ad ebiweebwayo byammwe ebyokebwa n'ebiweebwayo byammwe eby'obutta, siribikkiriza: so sirissaayo mwoyo eri ebiweebwayo olw'emirembe eby'ensolo zammwe eza ssava.\n25 Mwandeeteranga ssaddaaka n'ebiweebwayo mu ldungu emyaka amakumi ana, ai ennyumba ya Isiraeri?\n2 Muyite mugende e Kalune mulabe; nuveeyo mugende e Kamasi ekizulu: mulyoke muserengete e Gaasi eky'Abafirisuuti: bisinga obwakabaka buno bwombi obulungi? oba ensalo yaabwe ekira ensalo yammwe obugazi?\n3 Mmwe abateeka ewala Aunaku olubi ne musembeza kumpi entebe ey'ekyejo;\n4 abagalamira ku bitanda eby'amasanga ne beegolorera ku biriri byabwe, ne balya abaana b'endiga ab'omu kisibo, s'ennyana nga baziggya mu kisibo;\n5 abayimbira ennyimba ezitaliimu ru ddoboozi ery'ennanga; abeegunjira ebintu ebivuga nga Dawudi;\n8 Mukama Katonda yeerayidde yekka, bw'ayogera Mukama Katonda ow'eggye, nti Nkyawa obulungi bwa Yakobo, ne ntamvda amayumba ge: kyendiva mpaayo ekibuga ne byonna ebikirimu.\n10 Era omuntu bw'anaasitulibwa kojjaawe, oyo amwokya, okuggya amagumba mu nnyumba, n'agamba oyo ali mu njuya. ez'ennyumba ez'omunda nti Wakyaliwo ali naawe? naye n'addamu nti Nedda; kale a'alyoka ayogera nti Sirika; kubanga tetuyinza kwatula linnya lya Mukama.\n8 Awo Mukama n'annamba nti Amosi, olaba ki? Ne ŋŋamba nti Omugwa ogugera. Awo Mukama n'ayogera nti Laba, nditeeka omugwa ogugera wakati w'abantu bange Isiraeri; siribayitako nate lwa kubiri:\n10 Awo Amaziya kabona ow'e Beseri n'atumira Yerobowaamu kabaka wa Isiraeri ng'ayogera nti Amosi akwekobedde wakati mu nnyumba ya Isiraeri: ensi teyinza kugumiikiriza bigambo bye byonna.\n11 Kubanga Amosi bw'ayogera bw'ati nti Yerobowaamu alifa n'ekitala, era Isiraeri talirema kutwalibwa nga musibe okuva mu nsi ye.\n12 Era Amaziya n'agamba Amosi nti Ggwe omulabi, genda we ddukire mu nsi ya Yuda, oliire eyo emmere, olagulire eyo:\n14 Awo Amosi n'alyoka addamu n'agamba Amaziya nti Nnali siri nnabbi, so saali mwana wa nnabbi; naye nnali musumba era musalizi w'emisukomooli:\n2 N'ayogera nti Amosi, olaba ki? Ne njogera nti Ndaba ekibbo eky'ebibala eby'omu kyeya. Awo Mukama n'alyoka annamba nti Enkomerero etuuse ku bantu bange Isiraeri; siribayitako nate lwa kubiri.\n5 Omwezi ogwakaboneka guliggwaako ddi, tulyoke tutunde eŋŋaano? ne ssabbiiti, tusumulule eŋŋaano? nga mutoniwaza efa, era nga munenewaza sekeri, era nga mulyazaamaanya ne m;nzaan; ez'obulimba;\n7 Mukama alayidde obulungi bwa Yakobo nti Mazima seerabirenga bikolwa bya bwe na kimu ennaku zotma.\n9 Awo olulituuka ku lunaku olwo, bw'ayogera Mukatna Katonda, ndigwisa enjuba mu ttuntu, era ndireeta ekizikiza ku nsi obudde nga butangaala.\n13 Ku lunaku olwo abawala abalungi n'abalenzi balizirika olw'ennyoata.\n9 Kubanga, laba, ndiragira era ndiwewera ennyumba ya\tIsiraeri mu mawanga gonna, ng'eŋŋaano bw'ewewerwa mu lugali, naye tewaliba na kaweke na kamu akaligwa ku ttaka.\n13 Laba, ennaku zijja, bw'ayogera Mukama, akabala lw'alituuka ku oyo akungula, n'oyo asamba ezabbibu lw'alituuka ku oyo asiga ensigo; n'ensozi ziritonnya omwenge omuwoomerevu, n'obu sozi bwonna bulisaanuuka.


Poliisi yetondedde Obwakabaka bwa Buganda olw’effujjo eryakoleddwa ku Butaka bw’ekika ky’Embogo e Mugulu mu Ssingo,omukka ogubalagala bwegwaakubiddwa mu bantu ba Katonda abaabadde batendereza omutonzi ,olwobulamu obulungi obwebibala bweyawa Omutaka Kayiira, omuli n’okumusobozesa okuweereza Ssabasajja. – CBS FM buganda\nHomeAg'ObwakabakaPoliisi yetondedde Obwakabaka bwa Buganda olw’effujjo eryakoleddwa ku Butaka bw’ekika ky’Embogo e Mugulu mu Ssingo,omukka ogubalagala bwegwaakubiddwa mu bantu ba Katonda abaabadde batendereza omutonzi ,olwobulamu obulungi obwebibala bweyawa Omutaka Kayiira, omuli n’okumusobozesa okuweereza Ssabasajja.\nPoliisi yetondedde Obwakabaka bwa Buganda olw’effujjo eryakoleddwa ku Butaka bw’ekika ky’Embogo e Mugulu mu Ssingo,omukka ogubalagala bwegwaakubiddwa mu bantu ba Katonda abaabadde batendereza omutonzi ,olwobulamu obulungi obwebibala bweyawa Omutaka Kayiira, omuli n’okumusobozesa okuweereza Ssabasajja.\nOctober 19, 2020 Sylivestar Ag'Obwakabaka, Amawulire, Features, News, Opinions, Uncategorized 0\nOkwetonda kuno kugenze n’eeri ekeleziya Katolika , eri omutaka Kayiira Fredrick Kasibante Gajuule n’omusumba w’essaza lye Masaka eyawummula John Baptist Kaggwa, abaakubwaamu omukka ogubalagala poliisi eyali ekulembeddwaamu omuduumizi waayo e Mityana Alex Mwiine Mukono.\nAyogerera poliisi mu bendobendo lya Wamala Rachael Kawala agambye nti ekyaaliwo ku lwomukaaga lwa ssabbiiti ewedde tekyabadde kigenderere, naasaba abaakikoze basonyiyibwe.\nObwakabaka bwa Buganda nga buyita mu Katikiro Charles Peter Mayiga , bwavumiridde ebikolwa bya poliisi ebyeffujjo eri abantu bensi eno, byeyagambye nti byajolonze nnyo ennono n’Obuwangwa bwa Buganda.\nOmusumba w’essaza lye Masaka John Baptist Kaggwa, negyebuli eno akyewuunya engeri effujjo lino gyelyakoleddwaamu, gyagambye nti abadde tagirozangako.\nOmuyiggo gw’emmundu eyasuuliddwa omusibe e Moroto gutandise.\nMTN introduces Mobile Money transactions on the Ayoba mobile app.


Bukedde Online - Omukazi alemedde ku kkooti: Ayagala mutabani be ayimbulwe\nOmukazi alemedde ku kkooti: Ayagala mutabani be ayimbulwe\nAbooluganda lwa Bannayuganda abattiddwa e China bazuuse\nAlumiriza Bobi Wine okumubbira oluyimba aw...\nOMUKAZI alemedde ku kkooti e Kira n’atiisatiisa okweyambulira omulamuzi lwa kuvunaana mutabani we omusango gw’agamba nti si mutuufu.\nSuzan Nampala, 42, omutuuze w'e Kireka yasangiddwa ku kkooti e Kira ng'ajula kweyambulira ngoye mu maaso g’omulazi, Steven Komakech, gw’agamba nti yasomedde mutabani we omusango ogwawukana n’ogwo poliisi gwe yamulanga ng’emuggalira.\nNampala yagambye nti mutabani we, Robert Mukaaga, poliisi y'e Kireka yamuggalira mu kaduukulu ka okumala wiiki bbiri kyokka buli lwe yagendangayo okumulambula n’okubuuza abaserikale omusango oguvunaanibwa Mukaaga nga bamuwoleraza kimu nti yasangibwa n’enjaga. Wabula bwe yatuuse mu maaso g’omulamuzi, kyamubuuseeko okuwulira ng’ate mutabani we bamusomera musango gwa kutta muntu.\nNampala eyabadde tasalikako musale yagambye nti Mukaaga akyali mwana muto atannaweza na myaka 18 bamuvunaana batya ogw’obutemu ne batuuka n'okumusibira mu kaduukulu ke kamu n’abasajja abakulu abaggalirwa olw'okuzza emisango gy'obutemu mu kkomera e Luzira!\n‘Yatta ani? Omwana wange agasajja agakulu galabika gaatandise na dda okumuyingiza mu mpisa embi ezibeera mu kkomera,’’ Nampala bakira bw'gamba.\nYagambye nti ssi mumativu olw’engeri gye bakuttemu omusango guno n’asaba poliisi emuyambeko okutangaaza kkooti omusango omutuufu ogwaviirako Mukaaga okuggalirwa.\nOmukazi almedde ku kkooti: Ayagala mutabani be ayimbulwe